open-index/open-wikipedia-markdown huggingface dataset:
ആരതി അംഗലേക്കർ ടിക്കേകർ

പ്രമുഖ ഹിന്ദുസ്ഥാനി ശാസ്ത്രീയസംഗീതജ്ഞയാണ് **ആരതി അംഗലേക്കർ ടിക്കേകർ**(27 ജനുവരി 1963). ജയ്പൂർ - അത്രൗളി ഘരാനയിൽ പരിശീലനം സിദ്ധിച്ച ആരതി നിരവധി ഹിന്ദി, മറാത്തി,കൊങ്കിണി സിനിമകൾക്കു വേണ്ടിയും പാടിയിട്ടുണ്ട്. മികച്ച പിന്നണിഗായികയ്ക്കുള്ള ദേശീയ ചലച്ചിത്രപുരസ്‌കാരത്തിന് രണ്ടു തവണ അർഹയായിട്ടുണ്ട്. 2006 ൽ അന്തർനാദ് എന്ന കൊങ്കിണി സിനിമാ ഗാനത്തിനും 2012 ൽ 'സംഹിത' എന്ന മറാത്തി ചിത്രത്തിലെ 'പലകേൻ നാ മൂണ്ടൂൺ' ഗാനത്തിനുമായിരുന്നു പുരസ്‌കാരം.
## ജീവിതരേഖ
കർണാടകയിലെ ബീജാപൂരിൽ ജനിച്ചു. ആഗ്ര - ഗ്വാളിയാർ ഘരാനയിലെ പ്രമുഖ സംഗീതജ്ഞനായിരുന്ന പണ്ഡിറ്റ് വസന്ത് റാവു കുൽക്കർണിയുടെ പക്കൽ സംഗീത പഠനമാരംഭിച്ചു. പിന്നീട് കിഷോരി അമോൻകാറുടെ ശിഷ്യയായി, ജയ്പൂർ - അത്രൗളി ഘരാനയിലും പരിശീലനം നേടി.

## ആൽബങ്ങൾ
**തേജോമയ് നാദബ്രഹ്മം* 
* *രാഗ് - രംഗ്*

## പുരസ്കാരങ്ങൾ
*മികച്ച പിന്നണിഗായികക്കുള്ള ദേശീയ ചലച്ചിത്രപുരസ്‌കാരം (2012)
*മികച്ച പിന്നണിഗായികക്കുള്ള ദേശീയ ചലച്ചിത്രപുരസ്‌കാരം (2006)
*മികച്ച പിന്നണിഗായികക്കുള്ള മഹാരാഷ്ട്ര സംസ്ഥാന സർക്കാർ പുരസ്‌കാരം (2008)
*ആൾ ഇന്ത്യാ റേഡിയോ ഗോൾഡ് മെഡൽ(ഹിന്ദുസ്ഥാനി,തുമ്രി,ഗസൽ എന്നീ മൂന്നു വിഭാഗങ്ങളിലും)
*കുമാർഗന്ധർവ് സമ്മാൻ

## അവലംബം

## അധിക വായനയ്ക്ക്
## പുറം കണ്ണികൾ
*Arati Ankalikar Tikekar (WebSite)  (May not be official)
* Profile at Center for the Performing Arts of India (University of Pittsburgh) 
*http://www.itcsra.org/aom/artist_ofthe_month.asp?id=93
*http://www.artistdirect.com/artist/arati-ankalikar-tikekar/3156106 
*http://www.facebook.com/people/Arati-Ankalikar-Tikekar/1647265194
*http://www.planetradiocity.com/musicopedia/music_newupdatearticle.php?conid=1393 
*http://www.hummaa.com/music/album/young-masters-arati-ankalikar/30478
*Indian Classical Music- Arati Ankalikar Tikekar 
*Music India Online

വർഗ്ഗം:1963-ൽ ജനിച്ചവർ
വർഗ്ഗം:ജനുവരി 27-ന് ജനിച്ചവർ
വർഗ്ഗം:മറാത്തി ചലച്ചിത്രപിന്നണിഗായകർ
വർഗ്ഗം:ഹിന്ദി ചലച്ചിത്രപിന്നണിഗായകർ
വർഗ്ഗം:മികച്ച ഗായികയ്ക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:ഹിന്ദി ചലച്ചിത്രപിന്നണിഗായികമാർ‎
കുക്കുർബിറ്റേസീ

വെള്ളരിക്ക, മത്തങ്ങ. തണ്ണിമത്തൻ മുതലായ സസ്യങ്ങൾ അടങ്ങിയ സസ്യകുടുംബമാണ് **കുക്കുർബിറ്റേസീ**. (Cucurbitaceae). 125 ജനുസുകളിലായി 960 സ്പീഷിസുകൾ ഈ കുടുംബത്തിലുണ്ട്. മിക്കവയും ഏകവർഷ വള്ളിച്ചെടികളാണ്.

വർഗ്ഗം:കുക്കുർബിറ്റേസീ
വർഗ്ഗം:സസ്യകുടുംബങ്ങൾ
കമണ്ഡലു മരം

**കമണ്ഡലു മരം** ഒരുതരം സപുഷ്പിയാണ്. അമേരിക്കയാണ് ഇതിന്റെ സ്വദേശം. നല്ല കട്ടിയുള്ള പുറത്തോടാണ് ഇതിന്റെ കായ്കൾക്ക്. അതുകാരണം പണ്ട് ഭാരതത്തിൽ ഇതിന്റെ കായ്കളുടെ ഉള്ളു ചുരണ്ടി കളഞ്ഞ്  നിർമ്മിക്കാൻ ഉപയോഗിച്ചിരുന്നതായി പറയുന്നു. അതിനാലാണ്  കമണ്ഡലു മരം എന്ന പേര് ഈ വൃക്ഷത്തിന്‌ കിട്ടിയത്. ഉഷ്ണമേഖലാ പ്രദേശങ്ങളിൽ കണ്ടുവരുന്ന ഈ മരം 25 മുതൽ 40 അടിവരെ ഉയരത്തിൽ വളരാറുണ്ട്. കമണ്ഡലുവിലെ വെള്ളത്തിന് ഔഷധ ഗുണമുണ്ടെന്നൊരു വിശ്വാസമുണ്ട്. Calabash Tree എന്നാണ് പൊതുവേ ഇംഗ്ലീഷിൽ അറിയപ്പെടുന്നത്. തമിഴ് ഇതിനെ തിരുവോട്ടുകായ്(திருவோட்டுக்காய்) എന്നു പറയുന്നു.

## ചിത്രശാല

File:Calabash tree Crescentia 05.jpg|മരം
File:Calabash tree Crescentia 03.jpg|ഇലകൾ
File:Calabash tree Crescentia 02.jpg|കായ
File:Sadhu's Kamandalu.jpg|thumb|ആധുനിക കമണ്ഡലു 
File:Kamandalu maram fruit.jpg|thumb|കായ്. ചിത്രം വലുതാക്കിയാൽ കായുടെ മുകളിൽ പൂവും കാണാം



## അവലംബം

# http://indiabiodiversity.org/species/show/229336
# http://www.stuartxchange.com/Cujete.html
## പുറത്തേക്കുള്ള കണ്ണികൾ
# http://www.mathrubhumi.com/agriculture/story-209174.html 
# http://www.mathrubhumi.com/alappuzha/news/2181269-local_news-alappuzha.html 

വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
തനിച്ചല്ല ഞാൻ

ബാബു തിരുവല്ല സംവിധാനം ചെയ്ത് 2012 ൽ പുറത്തിറങ്ങിയ മലയാളചലച്ചിത്രമാണ് ***തനിച്ചല്ല ഞാൻ***. ബാ­ബു തി­രു­വ­ല്ല­യു­ടെ രണ്ടാ­മ­ത്തെ സം­വി­ധാ­ന­സം­രം­ഭ­മാ­ണ്. ചെല്ലമ്മ അന്തർജനം എന്ന ബ്രാഹ്മണ സ്ത്രീയും റസിയ ബീവി എന്ന മുസ്ലിം വനിതയും തമ്മിലുള്ള അസാധാരണ ബന്ധത്തിന്റെ കഥയാണിത്. മത സൗഹാർദത്തിന്റെയും ഹൃദയബന്ധത്തിന്റെയും കഥ പറഞ്ഞ ഈ ചിത്രത്തിന് 2012 ലെ മികച്ച ദേശീയോദ്ഗ്രഥന ചിത്രത്തിനുള്ള ദേശീയപുരസ്‌കാരം ലഭിക്കുകയുണ്ടായി. ഈ ചിത്രത്തിലെ അഭിനയത്തിനു കൽപ്പനയ്ക്ക് മികച്ച സഹനടിക്കുള്ള ദേശീയ അവാർഡ് ലഭിച്ചു. 
## അഭിനേതാക്കൾ
*കെ.പി.എ.സി. ലളിത
*അശോകൻ
*കൽപ്പന
*ശിവജി ഗുരുവായൂർ
*പൊന്നമ്മ ബാബു
*ചാരുലത
*കൊല്ലം തുളസി 
## ഗാനങ്ങൾ

## പുരസ്‌കാരം
*മികച്ച ദേശീയോദ്ഗ്രഥന ചിത്രത്തിനുള്ള ദേശീയപുരസ്‌കാരം (2012)
## അവലംബം


വർഗ്ഗം:മികച്ച ദേശീയോദ്ഗ്രഥന ചിത്രത്തിനുള്ള ദേശീയപുരസ്‌കാരം നേടിയ ചിത്രങ്ങൾ
ഫു ഹൗ

**ഫു ഹൗ** ( 妇好) അഥവാ ലേഡി ഹൗ 1200 ബി സി യിൽ ജീവിച്ചിരുന്ന ഒരു വനിതാ സേനാനായികയും ഹൈ പ്രീസ്റ്റസ്സുമായിരുന്നു. മരണ ശേഷം ഇവർക്ക് ബഹുമാനാർത്ഥം നൽകിയ പേരാണ്  **മു ഷിൻ** (母辛). ഇവർ പ്രാചീന ചൈനയിലെ ഷാങ്ങ് രാജവംശത്തിലെ *വു ഡിങ്ങ്* രാജാവിന്റെ അനേകം പത്നിമാരിലൊരാളായിരുന്നു. രാജ പത്നിയും, ഷാങ്ങ് മതത്തിലെ പ്രധാന പൂജാരിണി എന്നീ സ്ഥാനങ്ങൾക്ക് പുറമേ ഇവർ ഷാങ്ങ് രാജ്യത്തിലെ സൈന്യത്തിനെ നയിക്കുന്ന ഉത്തരവാദിത്തം കൂടി വഹിച്ചിരുന്നു.  ഒരു പക്ഷെ ചരിത്രത്തിലെ ആദ്യത്തെ വനിതാ യോദ്ധാവായിരുന്നു **ഫു ഹൗ**. അനേകം ബ്രോൺസ്, ജേഡ് ശില്പങ്ങളും ആഭരണങ്ങളുമടങ്ങുന്ന ഇവരുടെ ഇവരുടെ ശവകുടീരം  ഇൻഷി (殷墟) എന്ന സ്ഥലത്ത് പുരാവസ്തു ഗവേഷകർ കണ്ടെത്തിയിട്ടുണ്ട്. 

## അവലംബം

വർഗ്ഗം:ചൈനയുടെ ചരിത്രം
കക്കറൊട്ടി

കണ്ണൂർ ജില്ലയിൽ പൊതുവെ **കക്കറൊട്ടി** / **കുഞ്ഞപ്പം** എന്നറിയപ്പെടുന്ന ഈ വിഭവം തെക്കൻ മലബാറിൽ അറിയപ്പെടുന്നത് കുഞ്ഞിപ്പത്തിരി/ കുഞ്ഞിപ്പത്തൽ / ആണപ്പത്തൽ എന്നും മലബാർ കഴിഞ്ഞാൽ പിടിയെന്നും അറിയപ്പെടുന്നു. ചേർക്കുന്ന ഇറച്ചിയുടെ രീതി അനുസരിച്ച്, കോഴിപ്പിടി എന്നും പോത്തിറച്ചി ചേർത്താൽ പോത്ത്പിടിയെന്നും അറിയപ്പെടുന്നു. രണ്ട് തരത്തിൽ കക്കറൊട്ടി ഉണ്ടാക്കാറുണ്ട്, തീരെ വരണ്ട്, ചാറിന്റെ അംശം കുറച്ചും ഇത്തിരി ചാറോട് കൂടിയും.

## തയ്യാറാക്കുന്ന വിധം
പുഴുങ്ങലരി തലേനാള് കുതിർത്ത് വെച്ച്, പെരുംജീരകവും, ചെറിയ ഉള്ളിയും, തേങ്ങയും ചേർത്ത് അരച്ച്, ചെറിയ ഉരുളകളായി കൈവള്ളയിൽ ഉരുട്ടിയെടുത്ത് (രണ്ടു സെന്റിമീറ്ററോളം വ്യാസത്തിൽ), തള്ളവിരൽ കൊണ്ട് മൃദുവായി ഉരുളയിൽ അമർത്തി ചെറിയ കുഴിയുണ്ടാക്കി, നേർത്ത, വൃത്തിയുള്ള തുണിയിൽ പൊതിഞ്ഞ് അപ്പചെമ്പിൽ പുഴുങ്ങിയാണ് കുഞ്ഞപ്പം തയ്യാറാക്കുന്നത്. പിന്നീട് മറ്റൊരു പാത്രത്തിൽ തയ്യാറാക്കിവച്ച ഇറച്ചി മസാല ചേർത്ത് ഇളക്കി, അൽപ്പം സമയം അടുപ്പിൽ വെച്ച് വാങ്ങി വെക്കുന്നു. 

മലബാറിലെ ചില പ്രദേശങ്ങളിൽ അരി മാത്രം ഉപയോഗിച്ചാണ് ഇത് തയ്യാറാക്കുന്നത്. അപ്പചെമ്പിൽ പുഴുങ്ങിയ ശേഷം ചിരകിയ തേങ്ങ, ചെറിയുള്ളി, പച്ചമുളക്, കറിവേപ്പില, ജീരകം, മഞ്ഞൾ എന്നിവ ചേർത്ത് അരച്ചെടുത്ത ചമ്മന്തി ഇട്ടു വഴറ്റിയും ഇറച്ചി ചേർത്തും ഉപയോഗിക്കുന്നു

മണിക്കൂറുകളോളം നീളുന്നപരത്തൽ പ്രക്രിയ വളരെ ദുഷ്ക്കരമാണെന്നതിനാൽ അത്ര ജനപ്രിയത നേടിയിട്ടില്ല ഈ വിഭവം. എന്നിരുന്നാലും, മലബാർ രുചികളിൽ ശ്രദ്ധേയമാണിത്.

വർഗ്ഗം:പാചകം
ബിർജു മഹാരാജ്

ഇന്ത്യയിലെ കഥക് നൃത്തത്തിന്റെ പ്രധാന ആചാര്യൻമാരിലൊരാളായിരുന്നു **ബ്രിജ്മോഹൻ മിശ്ര** എന്നറിയപ്പെടുന്ന **പണ്ഡിറ്റ് ബിർജു മഹാരാജ്** (4 ഫെബ്രുവരി 1938 - 16 ജനുവരി 2022). കഥക്കിലെ കൽക്ക - ബിനാദിൻ ഘരാനയുടെ മുഖ്യ പ്രയോക്താവാണദ്ദേഹം. ശംഭു മഹാരാജിന്റെയും ലച്ചു മഹാരാജിന്റെയും പാരമ്പര്യം പേറുന്ന മഹാരാജ് കുടുംബത്തിലെ കണ്ണിയായ ഇദ്ദേഹം അച്ചാൻ മഹാരാജിന്റെ മകനാണ്. അറിയപ്പെടുന്ന ഹിന്ദുസ്ഥാനി ശാസ്ത്രീയ സംഗീതജ്ഞൻ കൂടിയാണ്. നിരവധി കഥക് നൃത്തങ്ങൾ രൂപകൽപ്പന ചെയ്തിട്ടുള്ള ഇദ്ദേഹം ലോകമെമ്പാടും നൃത്താവതരണങ്ങൾ നടത്തിയിട്ടുണ്ട്. കഥക് ശിൽപ്പശാലകളും നടത്താറുണ്ട്. ഡൽഹിയിൽ 'കലാശ്രമം' എന്ന പേരിൽ കഥക് കളരി നടത്തുന്നു.
## ജീവിതരേഖ
ലക്‌നോ ഘരാനയിലെ പ്രമുഖ കഥക് കലാകാരൻ ജഗന്നാഥ് മഹാരാജ് എന്ന അച്ചൻ മഹാരാജാവിന്റെ മകനായി ജനിച്ചു. അമ്മാവൻമാരായ ശംഭു മഹാരാജിന്റെയും ലച്ചു മഹാരാജിന്റെയും ശിക്ഷണത്തിൽ പരിശീലനം തുടങ്ങിയ അദ്ദേഹം ഏഴാം വയസ്സിൽ അരങ്ങേറ്റം കുറിച്ചു.ഒൻപതാം വയസിൽ അച്ഛന്റെ മരണത്തെത്തുടർന്ന് കുടുംബം ഡൽഹിയിലേക്കു മാറി.

ജീവിതത്തിന്റെ അവസാനനാളുകളിൽ പ്രമേഹം, ഹൃദ്രോഗം, വൃക്കരോഗം തുടങ്ങിയ പലവിധ രോഗങ്ങൾക്കും അടിമയായിരുന്ന ബിർജു മഹാരാജ്, 84-ആമത്തെ വയസ്സിൽ 2022 ജനുവരി 16-ന് രാത്രി പതിനൊന്നുമണിയോടെ ഡൽഹിയിലെ വീട്ടിൽ വച്ച് അന്തരിച്ചു.
## സൃഷ്ടികൾ
സംഗീത സംവിധാനവും നൃത്ത രൂപകൽപ്പനയും നിർവഹിച്ചവ
* ശത്രഞ്ജ് കേ ഖിലാഡി, 1977
* ദിൽ തോ പാഗൽ ഹെ, 1997
* ഗദർ: ഏക് പ്രേം കഥ, 2001
* ദേവദാസ്, 2002
* വിശ്വരൂപം 2013
## പുരസ്കാരങ്ങൾ
*പത്മവിഭൂഷൺ 1986
*കേന്ദ്ര സംഗീത നാടക അക്കാദമി അവാർഡ്
*കാളിദാസ് സമ്മാൻ. 
* ലതാ മംഗേഷ്ക്കർ പുരസ്‌കാരം 2002.
* ഭാരത് മുനി സമ്മാൻ
* ദേശീയ ചലച്ചിത്ര പുരസ്‌കാരം 2012 (വിശ്വരൂപം സിനിമയിലെ നൃത്ത രൂപകൽപ്പനയ്ക്ക്)

## അവലംബം

## പുറം കണ്ണികൾ
* Pandit Birju Maharaj  (Official Website)
* Kathak maestro Birju Maharaj on top Indian dancers

വർഗ്ഗം:1938-ൽ ജനിച്ചവർ
വർഗ്ഗം:ഫെബ്രുവരി 4-ന് ജനിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:കാളിദാസ് സമ്മാൻ പുരസ്‌കാരം ലഭിച്ചവർ
വർഗ്ഗം:മികച്ച നൃത്ത രൂപകൽപ്പനക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:2022-ൽ മരിച്ചവർ
അൽഫോൻസ (മലയാളചലച്ചിത്രം)

1952-ൽ റിലീസ് ചെയ്ത മലയാള ചലച്ചിത്രമാണ് **അൽഫോൻസ**. കോട്ടയം ജിയോപിക്ചേഴ്സിന്റെ പ്രഥമോപഹാരമായി അൽഫോൻസ 1952 ഫെബ്രുവരി 5-നു പ്രദർശനം ആരംഭിച്ചു. അൽഫോൻസയുടെ കഥയും സംഭാഷണവും ഒ. ജോസ്തോട്ടാനും ഗാനരചന അഭയദേവും എൻ.എസ്. കുര്യനും ചേർന്നും നിർവഹിച്ചു. ഈ ഗാനങ്ങൾക്ക് ഈണം പകർന്നത് റ്റി.ആർ. പാപ്പയായിരുന്നു. സിറ്റാഡൽ സ്റ്റുഡിയൊയിൽ നിർമ്മാണം പൂർത്തിയാക്കിയ ഈ ചിത്രം സിനീമയാക്കിയതും തോട്ടാൻ‌ തന്നെയാണ്. തങ്കപ്പൻ നൃത്തസംവിധാനവും, എസ്.എ.കാലിക് വേഷവിധാനവും, വിമലൻ ശബ്ദലേഖനവും, കൃഷ്ണൻ ആശാരി കലാസംവിധാനവും എൻ.എം. ശങ്കർ ചിത്ര സംയോജനവും നിർവഹിച്ചു. കേരളത്തിലെ വിതരണാവകാശികൾ കോട്ടയം ജിയോപിക്ചേഴ്സ് ആണ്.
## അഭിനേതാക്കൾ
ആർ. സുരേന്ദ്രനാഥ്പി.കെ. മോഹൻജോസ് പ്രകാശ്റോസ്സി.ആർ. ലക്ഷ്മികമലാക്ഷിമിസ് കുമാരിഇ.സി. ജേക്കബ്അൻസലീസ്ടി.എം. അബ്രഹാം 
## പിന്നണിഗായകർ
എ.പി. കോമളജാനമ്മ ഡേവിഡ്ജോസ് പ്രകാശ്മോത്തിനാഗയ്യപി. ലീല

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡാറ്റാബേസിൽ നിന്ന്

വർഗ്ഗം:1952-ൽ പുറത്തിറങ്ങിയ മലയാളചലച്ചിത്രങ്ങൾ
ആനയടി നരസിംഹസ്വാമി ക്ഷേത്രം

കൊല്ലം ജില്ലയിലെ ശൂരനാട് വടക്ക് പഞ്ചായത്തിലെ  ആനയടി എന്ന സ്ഥലത്താണ്  **പഴയിടം നരസിംഹസ്വാമി ക്ഷേത്രം** സ്ഥിതിചെയ്യുന്നത്. ഈ ക്ഷേത്രത്തിലെ പ്രധാന പ്രതിഷ്ഠ ഉഗ്രമൂർത്തിയായ നരസിംഹസ്വാമിയാണ്. എന്നാൽ പരമാത്മവായ മഹാവിഷ്ണു ബിംബത്തിലാണ് ഇവിടെ പ്രതിഷ്ഠ. ആനയടി തേവർ എന്ന പേരിലും അറിയപ്പെടുന്നു.

പുതിയിടം ക്ഷേത്രത്തിന്റെ ചരിത്രത്തിന്, പഴയിടം ശ്രീകൃഷ്ണസ്വാമി ക്ഷേത്രവുമായി ബന്ധമുണ്ട്.

ആനയടി ക്ഷേത്രത്തിനു കിഴക്ക് വശത്തായി നവരാത്രി മണ്ഡപം സ്ഥിതി ചെയ്യുന്നു. പ്രസിദ്ധമായ ആനയടി നവരാത്രി സംഗീതോത്സവം നടക്കുന്നത് ഇവിടെയാണ്‌. വ്യാഴാഴ്ച, ഏകാദശി, വിഷു തുടങ്ങിയവ പ്രധാന ദിവസങ്ങൾ. 

ദർശന സമയം രാവിലെ 5.30 am മുതൽ 11 am മണിവരെ. വൈകിട്ട് 5 pm മുതൽ രാത്രി 7.30 pm വരെ.

## ഉപദേവതകൾ
ആനയടി ക്ഷേത്രത്തിലെ പ്രധാന ഉപദേവതകൾ ഗണപതി, പരമശിവൻ, ഭുവനേശ്വരി(ദുർഗ്ഗ), നാഗരാജാവ് (അനന്തൻ) എന്നിവരാണ്.

## ഉത്സവം
100 ൽ പ്പരം ഗജവീരന്മാരുടെ അകമ്പടിയോടു കൂടിയ ഗജമേള നടത്തണമെന്ന് ഉണ്ടെങ്കിലും, ഇത് വരെ അത് നടന്നിട്ടില്ല. അങ്ങനെ ഉണ്ടായാല് ക്ഷേത്രത്തിന് നഷ്ടപ്പെട്ട സ്വര്ണ്ണകൊടിമരം തിരിച്ച് കിട്ടുമെന്നാണ് ദേവപ്രശ്നത്തില് തെളിഞ്ഞത്. 98  ഗജവീരന്മാരെയെ ഇത് വരെ ഉള്കൊള്ളിക്കാന് പറ്റിയിട്ടുള്ളു. മകരമാസത്തിലെ  അത്തം  നാൾ മുതൽ  തിരുവോണംനാൾ വരെയുള്ള പത്തു ദിവസങ്ങളിലായാണ് ഉത്സവം നടക്കുന്നത്. തിരുവോണ ദിവസം ആണ് ആറാട്ട്. ഒരേവരിയിൽ നിരയായി നിരയായി ഗജവീരന്മാർ അണിഞ്ഞൊരുങ്ങി അണിനിരക്കുന്ന ഗജമേള (ആനയടി പൂരം) ഉത്സവത്തിന്റെ പത്താം നാളാണ്. ദേശ വിദേശത്തുനിന്നുള്ള പതിനായിരങ്ങൾ ഉൾപ്പെടെ ഈ ഉത്സവം കാണാൻ എത്തുന്നു.  

## ക്ഷേത്രത്തിലേക്ക് എത്തിച്ചേരാനുള്ള വിവിധ മാർഗ്ഗങ്ങൾ
കായംകുളം ശാസ്താംകോട്ട റൂട്ടിൽ കോട്ടപ്പുറം ജംഗ്ഷൻ അല്ലെങ്കിൽ വഞ്ചിമുക്ക് ജംഗ്ഷൻ 
* ദൂരം - ശാസ്താംകൊട്ടയിൽ നിന്നും 9കി.മീ 
* ചാരുംമൂട്ടിൽനിന്നും 7 കി.മീ 
* ഏറ്റവും അടുത്തുള്ള റെയിൽവേ സ്റ്റേഷൻ - ശാസ്താംകൊട്ട
* അടുത്തുള്ള മറ്റ് പ്രധാന  റെയിൽവേ സ്റ്റേഷൻ - കരുനാഗപ്പള്ളി, കായംകുളം 

### ക്ഷേത്ത്രത്തിലേക്ക് എത്തിച്ചേരാനുള്ള പ്രധാന വഴികൾ
*തിരുവനന്തപുരം - കൊട്ടിയം - കണ്ണനല്ലൂർ - കുണ്ടറ - ഭരണിക്കാവ്- ചക്കുവള്ളി - ആനയടി
*തിരുവനന്തപുരം - കൊട്ടാരക്കര - പുത്തൂർ - ഭരണിക്കാവ് - ആനയടി 
*കൊല്ലം -  കുണ്ടറ - കടപുഴ - ഭരണിക്കാവ് - ആനയടി 
*പത്തനംതിട്ട - പന്തളം - കുടശ്ശനാട് - നൂറനാട് - ആനയടി 
*കോട്ടയം  - ചെങ്ങന്നൂർ- പുലിയൂർ - മാങ്കാംകുഴി - ചാരുമ്മൂട്- താമരക്കുളം - ആനയടി
*ആലപ്പുഴ - കായംകുളം - ചാരുമ്മൂട്- താമരക്കുളം - ആനയടി
*മാവേലിക്കര - കറ്റാനം - ചാരുമ്മൂട്- താമരക്കുളം - ആനയടി   
*ഓച്ചിറ - വവ്വാക്കാവ് - മണപ്പള്ളി - പാവുമ്പ - ആനയടി   
*പുനലൂർ - പത്തനാപുരം - അടൂർ - പഴകുളം - പള്ളിക്കൽ - ആനയടി

## അവലംബം

വർഗ്ഗം:കേരളത്തിലെ നരസിംഹസ്വാമിക്ഷേത്രങ്ങൾ
വർഗ്ഗം:കൊല്ലം ജില്ലയിലെ ക്ഷേത്രങ്ങൾ
ദാഹം (ചലച്ചിത്രം)

കെ.എസ്. സേതുമാധവൻ സംവിധാനം നിർവഹിച്ച 1965-ൽ പുറത്തിറങ്ങിയ മലയാളചലച്ചിത്രമാണ് **ദാഹം**. ചിത്രം പ്രതിക്ഷിച്ചത്ര സാമ്പത്തിക നേട്ടം കൈവരിച്ചില്ല. ജി ദേവരാജനാണ് ഈ ചിത്രത്തിന്റെ സംഗീതസംവിധായകൻ.
## അഭിനേതാക്കൾ
*സത്യൻ
*കെ.പി. ഉമ്മർ
*ബഹദൂർ
*ഷീല
*കവിയൂർ പൊന്നമ്മ
*ഇന്ദിര
*പി.എസ്. പാർവതി
*ശ്രീ നാരയണ പിള്ള
## ഗാനങ്ങൾ
*ഏകാന്തകാമുകാ
*കിഴക്ക് കിഴക്ക്
*പടച്ചവനുണ്ടെങ്കിൽ
*വേദന വേദന
## അവലംബം

## പുറത്തേക്കുള്ള കണ്ണികൾ
* 
* 
* മുഴുനീള ചിത്രം ദാഹം (1965)

വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:പി.രാമസ്വാമി ഛായാഗ്രഹണം ചെയ്ത ചലച്ചിത്രങ്ങൾ
വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:കെ.എസ്. സേതുമാധവൻ തിരക്കഥ എഴുതിയ ചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:കവിയൂർ പൊന്നമ്മ അഭിനയിച്ച ചലച്ചിത്രങ്ങൾ
മലമ്പരുത്തി

പശ്ചിമഘട്ടത്തിലെയും ഡെക്കാനിലെയും കാടുകളിൽ സാധാരണയായി കണ്ടുവരുന്ന ഒരു മരമാണ് മലമ്പരുത്തി. . 15 മീറ്ററോളം ഉയരം വയ്ക്കും. ശ്രീലങ്കൻ വംശജനാണ്. ഇന്ത്യയിലും ശ്രീലങ്കയിലും ഈ മരത്തെ വിശുദ്ധമായി കരുതുന്നു. ഇലകൾ നല്ല കാലിത്തീറ്റയാണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ അറിവുകൾ, ചിത്രങ്ങൾ

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:സ്റ്റെർകുലിയ
വർഗ്ഗം:ചൈനയിലെ സസ്യജാലം
വർഗ്ഗം:കേരളത്തിലെ സസ്യജാലം
വനിതാ ബോഡിബിൽഡിങ്ങ്

പേശികളെ പുഷടിപ്പെടുത്തി സ്ത്രീകളുടെ ശരീര സൗന്ദര്യത്തെ വർദ്ധിപ്പിക്കുയും അതിന്റെ മത്സരങ്ങൾ നടത്തുകയും ചെയ്യുന്ന കായിക വിനോദമാണ് **വനിതാ ബോഡിബിൽഡിങ്ങ്**. 1970 കളിൽ ശരീരസൗന്ദര്യമത്സരങ്ങളിൽ സ്ത്രീകൾ പങ്കെടുത്തുതുടങ്ങിയപ്പോഴാണ് ഇതൊരു മുഖ്യധാരാ കായികകലയായി വളർന്നു വന്നത്.  ആയിരത്തി തൊള്ളായിരത്തി അറുപതുകളിൽ മിസ്സ് ഫിസീക് , മിസ്സ് അമേരിക്കാനാ എന്നീ പേരുകളിൽ ചില മത്സരങ്ങൾ നടന്നിരുന്നു എങ്കിലും അത് കേവലം സ്ത്രീ സൗന്ദര്യമത്സരങ്ങളായിരുന്നു. 1978 ൽ കാന്റൺ ഒഹൈയോയിൽ നടന്ന വുമൺസ് നാഷണൽ ഫിസീക് ചാമ്പ്യൻഷിപ്പാണ് ആദ്യം നടന്ന യഥാർത്ഥ സ്ത്രീ ബോഡിബിൽഡിങ്ങ് മത്സരം. 

## അവലംബം

വർഗ്ഗം:കായികം
വർഗ്ഗം:ബോഡിബിൽഡിങ്ങ്
വർഗ്ഗം:വനിതാ ബോഡിബിൽഡിങ്ങ്
ഫിയാലാന്തസ് റേവലുട്ടസ്

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ ഫിയാലാന്തസിലെ ഒരിനമാണ് ***ഫിയാലാന്തസ് റേവലുട്ടസ് *** -  ***Phialanthus revolutus***. ജമൈക്കയിലെ ഒരു തദ്ദേശീയ ഇനമാണിത്. വംശനാശത്തിന്റെ വക്കിലാണ് ഈ ഇനം.

## അവലംബം
* World Conservation Monitoring Centre 1998.  ''Phialanthus revolutus''.   2006 IUCN Red List of Threatened Species.   Downloaded on 23 August 2007.
ദേശഭക്തൻ

1952-ൽ പുറത്തിറങ്ങിയ ഹിന്ദിയിൽ നിന്നും മലയാളത്തിലേക്ക്  മൊഴിമാറ്റം ചെയ്ത ചലച്ചിത്രമാണ് **ദേശഭക്തൻ**.  *ബാദൽ* എന്ന ഹിന്ദി ചിത്രത്തിന്റെ മലയാളം പതിപ്പാണിത്.  പക്ഷിരാജാ സ്റ്റുഡിയോവിനു വേണ്ടി ഇതിന്റെ സംഭാഷണവും 8 പാട്ടുകളും രചിച്ചത് അഭയദേവാണ്.  13/04/1952 ഈ ചിത്രം തിയേറ്ററുകളിൽ എത്തി.
## അഭിനേതാക്കൾ
പ്രേംനാഥ്മധുബാല (പ)പൂർണിമ (പ) തുടങ്ങിയവർ.
## പിന്നണിഗായകർ
പി.എ.  പെരിയനായകിരാധ ജയലക്ഷ്മി
## അവലംബം

വർഗ്ഗം:1952-ൽ പുറത്തിറങ്ങിയ മലയാളചലച്ചിത്രങ്ങൾ
നുസൈബ ബിൻത് കഅബ്

**നുസൈബ ബിൻത് കഅബ്** അഥവാ ഉമ്മു അമ്മാറ ചരിത്രത്തിൽ ഇസ്ലാം മതത്തിലേക്ക് പരിവർത്തനം ചെയ്ത ആദ്യത്തെ വനിതകളിലൊരാളായിരുന്നു. ഉഹുദ് യുദ്ധത്തിൽ പങ്കെടുത്ത വനിത എന്ന നിലയിൽ ഇവരും ചരിത്രത്തിലെ വനിതാ യോദ്ധാക്കളിലൊരാളായി കണക്കാക്കപ്പെടുന്നു. ഇവർ ബനു നജ്ജാർ ഗോത്രത്തിലെ ഒരംഗമായിരുന്നു.  ഭർത്താവ് സൈദ് ബിൻ അസിം മദീനയിൽ ആദ്യമായി ഇസ്ലാം സ്വീകരിച്ചവരിലൊരാളായിരുന്നു. ഇവരുടെ ഉഹുദ് യുദ്ധത്തിലെ പങ്ക് തികച്ചും യാദൃച്ഛികമായിരുന്നു. തുടക്കത്തിൽ ഇവർ മറ്റ് വനിതകളുടെ കൂടെ പടയാളികൾക്ക് വെള്ളം നൽകുവാനായി യുദ്ധഭൂമിയിൽ ചെന്നതായിരുന്നു. ഇതിനിടെ ഒരു ചെറിയ കുന്നിൻപുറത്ത് നിലകൊണ്ടിരുന്ന മുസ്ലിം പക്ഷത്തെ വില്ലാളികൾ യുദ്ധം ജയിച്ചു എന്ന തെറ്റിദ്ധാരണയിൽ ഉയർന്ന സ്ഥലം ഉപേക്ഷിച്ചു മുൻപോട്ട് പോയി. ഉയർന്ന സ്ഥലം ഉപേക്ഷിച്ചതോടെ ഇവർക്ക് ഫലപ്രദമായി ആക്രമണം ചെയ്യാൻ പറ്റാതായി. വില്ലാളികളുടെ നിർണ്ണായകമായ പിന്തുണയില്ലാതെ മുസ്ലിം സൈന്യം ബുദ്ധിമുട്ടിലായി, അതോടെ യുദ്ധ്ത്തിന്റെ ഗതി മാറി. അത് വരെ വിജയം മുന്നിൽ കണ്ടിരുന്ന ഇസ്ലാമിക സേന പരാജയത്തിന്റെ വക്കിലായി. കുതിരപ്പുറത്തേറിയ ഒരു കുറൈഷ്  പടയാളി നുസൈബായെ ആക്രമിക്കാൻ വന്നു ഇവർ ആ കുതിരയെ കുത്തിവീഴ്ത്തി പിന്നീട് നുസൈബാ ആ പടയാളിയെ മകൻ അബ്ദുള്ളയുടെ സഹായത്തോടെ വധിച്ചു. ഇതോടെ നുസൈബാ യുദ്ധത്തിൽ ഒരു പൂർണ്ണപങ്കാളിയായി മുന്നോട്ട് പൊയി മറ്റു ചില കുറൈഷ് പടയാളികളെ വധിക്കാൻ സഹായിച്ചു. ഈ യുദ്ധത്തിൽ ഒടുവിൽ ഇവർ വെട്ടേറ്റ് വീണു എങ്കിലും മരിച്ചില്ല. അന്ന് കിട്ടിയ വെട്ടിന്റെ മുറിവ് ഒരു വർഷത്തോളമെടുത്തു ഉണങ്ങാൻ. 

## അവലംബം

വർഗ്ഗം:ഇസ്ലാമിക ചരിത്രം
ചൗയാങ്സോറസ്

തത്തകളുടെ പോലെയുള്ള ചുണ്ടുള്ള സെറാടോപിയ എന്ന കുടുംബത്തിൽ പെട്ട ദിനോസർ ആണ് **ചൗയാങ്സോറസ്**. അന്ത്യ ജുറാസ്സിക് കാലത്ത് ജീവിച്ചിരുന്നവയാണ് ഇവ. ഈ കുടുംബത്തിലെ ആദ്യ കാല ദിനോസറുകളിൽ ഒന്നാണ് ഇത്. മറ്റു സെറാടോപിയകളെ പോലെ തന്നെ ഇവയും സസ്യഭോജികൾ ആയിരുന്നു. 

## ഫോസ്സിൽ
ചൈനയിലെ ചൗയാങ്ഓ എന്ന പ്രദേശത്ത് നിന്നും ഫോസ്സിൽ കിട്ടിയതിനാൽ ആണ് ഇങ്ങനെ പേര് വന്നത്. ഹോലോ ടൈപ്പ് IVPP V11527 ആണ്. ഇതിൽ കിട്ടിയിട്ടുള്ള ഫോസ്സിൽ ഭാഗങ്ങൾ ഭാഗികമായ തലയോട്ടി, കിഴ് താടി, കഴുത്തിലെ എല്ലുകൾ, ഭാഗികമായ തോൾ പലക, മുൻ കാലിലെ എല്ല് എന്നിവയാണ്.

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
വൈറ്റ് പാർക്ക്‌

**വൈറ്റ് പാർക്ക്‌** , **വൈറ്റ് ഹോൺ** , **വൈൽഡ്‌ വൈറ്റ്** , **വൈറ്റ് ഫോറസ്റ്റ്** അഥവാ **വൈറ്റ്** എന്ന് അറിയപെടുന്ന അപൂർവ ഇനത്തിൽ പെട്ട ഒരു പശു ആണ് .http://bbar.com/www/parkcattle/   ഏകദേശം രണ്ടായിരം കൊല്ലം മുൻപ്പ് ഗ്രേറ്റ് ബ്രിട്ടണിൽ ആണ് ഇവ ഉരുത്തിരിഞ്ഞത് എന്ന് കരുതുന്നു. ബ്രിട്ടന്റെ തദ്ദേശീയ കാലികൾ ആണ് ഇവ.

## പ്രത്യേകതകൾ
പൂർണവളർച്ചയെത്തുമ്പോൾ ആണിന്  ഉദ്ദേശം146 സെ മീ  ഉയരവും 800 -1,250 കി.ഗ്രാം തൂക്കവും വരും, പെണ്ണിന് ഉദ്ദേശം 132  സെ മീ  ഉയരവും 500-700 കി.ഗ്രാം തൂക്കവും വരും. നീണ്ട് **U** ആകൃതിയിൽ ഉള്ള കൊമ്പുകൾ ഇവയുടെ സവിശേഷത ആണ്.

## അവലംബം

വർഗ്ഗം:കന്നുകാലി വർഗ്ഗങ്ങൾ
വർഗ്ഗം:പശു
ഡംബെൽ നെബുല

ജംബുകൻ രാശിയിലെ ഒരു ഗ്രഹനീഹാരികയാണ് **ഡംബെൽ നെബുല** (മെസ്സിയർ 27 - M27)  ചാൾസ് മെസ്സിയറാണ് 1764 ജൂലൈ 12-ന് ഈ നീഹാരികയെ കണ്ടെത്തുകയും തന്റെ പട്ടികയിൽ ഇരുപത്തി ഏഴാമത്തെ അംഗമായി ഉൾപ്പെടുത്തുകയും ചെയ്തത്. ജ്യോതിശാസ്ത്രചരിത്രത്തിൽ ആദ്യമായി നിരീക്ഷിക്കപ്പെട്ട ഗ്രഹനീഹാരികയാണ് ഡംബെൽ നെബുല.

## സവിശേഷതകൾ
ഈ നെബുലയ്ക്ക് 3000-4000 വർഷം പ്രായം കണക്കാക്കുന്നു. ഭൂമിയിൽ നിന്ന് 1360 പ്രകാശവർഷം അകലെയായാണ് ഈ നീഹാരിക സ്ഥിതിചെയ്യുന്നത്.

നെബുലയുടെ കേന്ദ്രനക്ഷത്രത്തിന്റെ ദൃശ്യകാന്തിമാനം 13.5 ആണ്. അതിനാൽ അമേച്വർ ദൂരദർശിനികളുപയോഗിച്ച് കേന്ദ്രനക്ഷത്രത്തെ നിരീക്ഷിക്കുക വളരെ വിഷമമാണ്. വളരെ ഉയർന്ന താപനിലയുള്ള (85,000 കെൽവിൻ) ഒരു നീലനിറമുള്ള വെള്ളക്കുള്ളൻ നക്ഷത്രമാണിത്. ഈ നക്ഷത്രത്തിന് 6.5 ആർക്സെകന്റ് അകലെയായി പ്രകാശം കുറഞ്ഞ (ദൃശ്യകാന്തിമാനം 17) ഒരു ഇരട്ടയും ഉണ്ടാകാം.

## നിരീക്ഷണം
ആകാശത്തിലെ പ്രഭയേറിയതും വലിപ്പമുള്ളതുമായ ജ്യോതിശാസ്ത്രവസ്തുക്കളിലൊന്നാണിത്. M27 ന്റെ കോണീയവ്യാസം 6.8 ആർക്സെകന്റാണ്, ചന്ദ്രന്റെ കോണീയവ്യാസത്തിന്റെ അഞ്ചിലൊന്ന് വരുമിത്. ദൃശ്യകാന്തിമാനം 7.4 ആണ്. ജംബുകൻ രാശിയുടെ ഭാഗമായ നെബുല ഗ്രീഷ്മത്രികോണത്തിനുള്ളിലായാണ് സ്ഥിതിചെയ്യുന്നത്.

ഉയർന്ന ദൃശ്യകാന്തിമാനമുള്ളതിനാൽ നഗ്നനേത്രങ്ങൾ കൊണ്ട് നീഹാരികയെ നിരീക്ഷിക്കുക സാധ്യമല്ല. എന്നാൽ തെളിഞ്ഞ ആകാശത്ത് 10x50 ബൈനോകൂലറുകളുടെ സഹായത്തോടെ ഈ നെബുലയെ നിരീക്ഷിക്കാനാകും. 150-200mm വ്യാസമുള്ള ദൂരദർശിനികളുപയോഗിച്ചാൽ നെബുലയുടെ പ്രഭയേറിയ കാമ്പ് കാണാനാകും. 300mm ദൂരദർശിനിയും OIII ഫിൽട്ടറും ഉപയോഗിച്ചാൽ കാമ്പ് വ്യക്തമായി കാണാനാകും, അന്തരീക്ഷത്തിൽ പൊടിയും ടർബ്യുലെൻസുമില്ലെങ്കിൽ കേന്ദ്രനക്ഷത്രത്തെയും നിരീക്ഷിക്കാൻ സാധിക്കും.

300px|ലഘുചിത്രം|നടുവിൽ|M27 ന്റെ സ്ഥാനം

## അവലംബം

വർഗ്ഗം:ജംബുകൻ (നക്ഷത്രരാശി)
വർഗ്ഗം:മെസ്സിയർ വസ്തുക്കൾ
വർഗ്ഗം:നീഹാരികകൾ
പ്ലാക്കൊപോഡ

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സാണ് ***പ്ലാക്കൊപോഡ*** - ***Placopoda***. 

## ഇനങ്ങൾ
* *[[Placopoda virgata|പ്ലാക്കൊപോഡ വീർഗാറ്റ]]*, Balf. f.

വർഗ്ഗം:പ്ലാക്കൊപോഡ
വർഗ്ഗം:റുബിയേസീ സസ്യകുടുംബം
പ്ലാക്കൊപോഡ വീർഗാറ്റ

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ പ്ലാക്കൊപോഡയിലെ ഒരിനമാണ് ***പ്ലാക്കൊപോഡ വീർഗാറ്റ*** - ***Placopoda virgata***. യമനിലെ തദ്ദേശീയ ഇനമാണ് ഇത്. ഉഷ്ണമേഖലയിലും ഉഷ്ണമേഖലയോട് അടുത്ത പ്രദേശങ്ങളിലെയും വരണ്ട വനങ്ങളിൽ സാധാരണ കാണപ്പെടുന്നു. 

## അവലംബം
* Miller, A. 2004. ''Placopoda virgata''. 2006 IUCN Red List of Threatened Species. Downloaded on 23 August 2007.

വർഗ്ഗം:പ്ലാക്കൊപോഡ
പ്രേമലേഖ

1952-ൽ പുറത്തിറങ്ങിയ മലയാള ചലച്ചിത്രമാണ് **പ്രേമലേഖ**.  അരവിന്ദ് പ്രൊഡക്ഷൻസിനു വേണ്ടി എം.കെ മണി സംവിധാനം ചെയ്ത ഈ ചിത്രത്തിന്റെ കഥയും സംഭാഷണവും ഗാനങ്ങളും എഴുതിയത് വാണക്കുറ്റിയാണ്.  പ്രേമലേഖയിലെ 12  ഗാനങ്ങൾക്ക് പി.എസ്. ദിവാകർ ഈണം നൽകി.  പി.എസ്. രംഗസ്വാമി ഗാനങ്ങളുടെ റികോർഡിഗ് പൂർത്തിയാക്കി.  ആലപ്പുഴയിലെ ഉദയാസ്റ്റുഡിയോയിൽ വച്ചാണ് ഇതിന്റെ നിർമ്മാണം പൂർത്തിയായത്.  ഇതിന്റെ തിരുവിതാംകൂറിലെ വിതരണക്കാർ കോട്ടയത്തെ നാഷണൽ ടോണും, കൊച്ചി-മലബാറിലെ വിതരണക്കാർ എറണാകുളത്തെ പോൾ പിക്ചേഴ്സുമായിരുന്നു.  ഈ ചിത്രം25/07/1952-ൽ പുറത്തിറങ്ങി.
## അഭിനേതക്കൾ
പി. മാധവൻകുട്ടി മേനോൻവാണക്കുറ്റിഎസ്.പി. പിള്ളഎസ്.ആർ.പല്ലാട്ട്ജോറഫിജോസ് പ്രകാശ്മാസ്റ്റർ ബിനോയ്ഓമല്ലൂർ ചെല്ലമ്മഅടൂർ പങ്കജംഅമ്പലപ്പുഴ മീനാക്ഷിതങ്കമ്മബേബി ഗിരിജബേബി ഓമന
## പിന്നണിഗായകർ
എൻ.എൽ. ഗാനസരസ്വതിപ്രസാദ് റാവുരമണിടി.എ. ലക്ഷ്മിജാനമ്മ ഡേവിഡ്
## ഇതും കാണൂ
*https://en.wikipedia.org/wiki/Premalekha

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡാറ്റാ ബേസിൽ നിന്ന്

വർഗ്ഗം:1952-ൽ പുറത്തിറങ്ങിയ മലയാളചലച്ചിത്രങ്ങൾ
മായ ചിബുർദാനിദ്സെ

**മായ ചിബുർദാനിദ്സെ** (; born ജനുവരി 17, 1961) ഒരു ജോർജ്ജിയൻ ചെസ്സ് ഗ്രാൻഡ്മാസ്റ്ററും ഏഴാമത്തെ ലോക വനിതാ ചെസ്സ്  ചാമ്പ്യനുമാണ്. ഏറ്റവും പ്രായം കുറഞ്ഞ ലോക വനിതാ ചെസ്സ്  ചാമ്പ്യനായിരുന്ന മായ ഒൻപത് തവണ ചെസ്സ് ഒളിമ്പ്യാർഡ് ജയിച്ച ഏക വ്യക്തിയുമാണ്. 2011  ജനുവരിയിൽ ഫിഡെ എലൊ റേറ്റിങ് 2502 ഉള്ള അവർ പതിനാലാമത്തെ റാങ്കുള്ള വനിതാ ചെസ്സ്  കളിക്കാരിയാണ്.. 1978 മുതൽ 1991 വരെ ലോക വനിതാ ചെസ്സ് ചാമ്പ്യനായിരുന്നു.

## ആദ്യകാല ജീവിതം
യുഎസ്എസ്ആറിലെ ജോർജിയൻ സോവിയറ്റ് സോഷ്യലിസ്റ്റ് റിപ്പബ്ലിക്കിലെ കുട്ടൈസി നഗരത്തിൽ ജനിച്ച ചിബുർദാനിദ്സെ ഏകദേശം എട്ടാമത്തെ വയസ്സിൽ ചെസ്സ് കളിക്കാൻ തുടങ്ങി. 1976 ൽ യുഎസ്എസ്ആർ പെൺകുട്ടികളുടെ ചാമ്പ്യനായ അവർ, ഒരു വർഷത്തിനുശേഷം വനിതാ കിരീടം നേടി. 1977 ൽ, FIDE യുടെ വനിതാ ഗ്രാൻഡ്മാസ്റ്റർ പദവി ചിബുർദാനിദ്സെയ്ക്ക് ലഭിച്ചു.

## അവലംബം

വർഗ്ഗം:ചെസ്സ് ഗ്രാൻഡ്മാസ്റ്റർമാർ
ക്യാറനോസോറസ്

ഹദ്രോസറോയിഡ് കുടുംബത്തിൽ പെട്ട വലിയ ഒരു ദിനോസർ ആണ് **ക്യാറനോസോറസ്**. ഇവ ജീവിച്ചിരുന്നത് അന്ത്യ ക്രിറ്റേഷ്യസ് കാലത്ത് ആയിരുന്നു.  2000 ൽ ആണ് ഇവയുടെ ഫോസ്സിൽ കണ്ടു കിട്ടിയത് ,  റഷ്യ ചൈന അതിർത്തിയായ അമുർ നദിക്കരയിൽ നിന്നും  ആണ് ഫോസ്സിൽ കണ്ടു കിട്ടിയിടുള്ളത്.

## ശാരീരിക ഘടന
ഈ വിഭാഗം ദിനോസറുകളിൽ കാണുന്ന തലയിലെ തലയിലെ ആവരണം ഇവയുടെ ഫോസ്സിലിൽ നിന്നും ഭാഗികമായി കിട്ടിയിടുണ്ട്. താറാച്ചുണ്ടൻ ദിനോസർ ആയ ഇവ ഏകദേശം 42.5 അടി നീളം വെച്ചിരുന്നു , ഇന്ന് വരെ ഏഷ്യയിൽ നിന്നും കിട്ടിയതിൽ വെച്ച് ഏറ്റവും വലിപ്പം ഏറിയ ഹദ്രോസറോയിഡ് കുടുംബത്തിൽ പെട്ടവ ഇവയാണ്. ഹദ്രോസറോയിഡകളെ പോലെ തന്നെ ഇരുകാലി ആയിരുന്നു ഇവ, എന്നാൽ ഭക്ഷണ സമ്പാദന സമയത്ത് നാലു കാലിലും സഞ്ചരിചിരുനിരികണം .

## അവലംബം
*Pascal Godefroit, Shuqin Zan and Liyong Jin (2000) "Charonosaurus jiayinensis, a lambeosaurine dinosaur from the Late Maastrichtian of northeastern China".

## ഇതും കാണുക
*http://www.dinochecker.com/dinosaurs/CHARONOSAURUS കുടുതൽ വിവരങ്ങൾ

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
ഉഷാ ജാദവ്

പ്രമുഖയായ ഇന്ത്യൻ ചലച്ചിത്ര - ടെലിവിഷൻ അഭിനേത്രിയാണ് **ഉഷാ ജാദവ്**. 2012 ൽ ധഗ് എന്ന ഹിന്ദി ചിത്രത്തിലെ അഭിനയത്തിന് മികച്ച നടിക്കുള്ള ദേശീയപുരസ്‌കാരം ലഭിച്ചു.

## ജീവിതരേഖ
മഹാരാഷ്ട്രയിലെ കോലാപ്പൂരിൽ ജനിച്ചു. സ്കൂൾ നാടകങ്ങളിലൂടെ അഭിനയ രംഗത്തു വന്നു. നിരവധി ടെലിവിഷൻ പരമ്പരകളിലും നാടകങ്ങളിലും പരസ്യ ചിത്രങ്ങളിലും അഭിനയിച്ചു. ടാറ്റാ ഡൊക്കാമ, ഫെവിക്കോൾ, തുടങ്ങിയവയുടെ പരസ്യത്തിൽ അഭിനയിച്ചു. കോൻ ബനോഗാ ക്രോർപതിയുടെ അമിതാഭ് ബച്ചനൊപ്പമുള്ള പരസ്യ ചിത്രം ശ്രദ്ധേയമായിരുന്നു. എയ്ഡ്സ് ബാധിതർക്ക് വേണ്ടി പ്രവർത്തിക്കുന്ന റെഡ് റിബൺ റെവലൂഷന്റെ ബ്രാൻഡ് അംബാസിഡർ ആണ് ഉഷ http://www.ushajadhav.com/#Biographie

ഇപ്പോൾ മീരദാ ഡി വിട്രിയോ (**Mirada de Vidrio ( Feature Film )** എന്ന സ്പാനിഷ് ചിത്രത്തിൽ അഭിനയിച്ചുകൊണ്ടിരിക്കുന്നു 

## സിനിമകൾ

## പുരസ്കാരങ്ങൾ

* 2012 ലെ മികച്ച നടിക്കുള്ള ദേശീയപുരസ്‌കാരം ലഭിച്ചു ധഗ് എന്ന ഹിന്ദി ചിത്രത്തിലെ അഭിനയത്തിന്
* 2013 ലെ  മഹാരാഷ്ട്ര ടൈംസ് സമ്മാൻ അവാര്ഡ് (ധഗ് )
* 2013 ലെ മഹാരാഷ്ട്ര സംസ്ഥാന അവാര്ഡ്  (ധഗ്)
* 2013 ലെ പ്രഹർ ഭൂഷൻ അവാര്ഡ്  
* 2014 ലെ ലോറിയൽ പാരിസ് - ഫെ മിനയുടെ സിനിമയിൽ മികച്ച നേട്ടം കൈവരിച്ച സ്ത്രീ എന്ന അവാർഡിന് അർഹയായി
* 

## അവലംബം


വർഗ്ഗം:മികച്ച നടിക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:1987-ൽ ജനിച്ചവർ
തുത്തി

2 മീറ്റർ വരെ ഉയരം വയ്ക്കുന്ന ഒരു ചെറിയ ചെടിയാണ് **തുത്തി**.(Persian Mallow) . നവംബർ മുതൽ ജനുവരി വരെ നല്ല മഞ്ഞപ്പൂക്കൾ ഉണ്ടാവുന്നു. തണ്ടിൽ നിന്നും കയർ ഉണ്ടാക്കാൻ പറ്റുന്ന ഒരു നാര് ലഭിക്കാറുണ്ട് ഇലപൊഴിയും വനങ്ങളിലും അർദ്ധ-നിത്യഹരിത വനങ്ങളിലും ആണ് ഈ സസ്യം കൂടുതലും കാണപ്പെടുന്നത്. കേരളത്തിലെ  വയനാട്, പാലക്കാട്, കാസറഗോഡ്, കൊല്ലം, പത്തനംതിട്ട, മലപ്പുറം, കണ്ണൂർ, എറണാകുളം എന്നീ ജില്ലകളിൽ ഇവ കാണപ്പെടുന്നു .

നവമ്പർ മുതൽ ഏപ്രിൽ വരെയുള്ള മാസങ്ങളിലാണ് ഇവ പുഷ്പിക്കുന്നത് 

## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:അബ്യൂടിലോൺ
വർഗ്ഗം:മാൽവേസീ
വർഗ്ഗം:കേരളത്തിലെ സസ്യജാലം
ബിഹൈൻഡ് ദ മിസ്റ്റ്

2012 ലെ നോൺ ഫീച്ചർ വിഭാഗത്തിൽ മികച്ച സാമൂഹിക പ്രതിബദ്ധതയുള്ള ചിത്രത്തിനുള്ള ദേശീയ അവാർഡ് ലഭിച്ച ചിത്രമാണ് **ബിഹൈൻഡ് ദ മിസ്റ്റ്** . ചിത്രത്തിന്റെ നിർമ്മാണവും സംവിധാനവും ക്യാമറയും ബാബു കാമ്പ്രത്തിന്റേതാണ്.
## ഉള്ളടക്കം
മൂന്നാറിലെ തേയില തോട്ടങ്ങളിൽ അടിമ വേല നയിക്കുന്ന മനുഷ്യരുടെ ജീവിതമാണ് ബിഹൈൻഡ് ദ മിസ്റ്റ് എന്ന ഡോക്യുമെന്ററിയുടെ കേന്ദ്ര പ്രമേയം. ലയമെന്നു പേരുള്ള ചെറു ക്വാർട്ടേഴ്സുകളിലാണ് മൂന്നാറിലെ തോട്ടം തൊഴിലാളികളുടെ ജീവിതം. പണിയെടുക്കാനുള്ള ആരോഗ്യം പോവുമ്പോൾ ലയത്തിൽനിന്ന് ഇറങ്ങണം. പോവാൻ ഇടമില്ലാത്ത മനുഷ്യർ ലയത്തിൽനിന്ന് ഇറങ്ങാതിരിക്കാനായി അവർ മക്കളെ തോട്ടങ്ങളിലേക്കയയ്ക്കുന്നു. ലയങ്ങളിൽ നിന്ന് ഒരിക്കലും മോചനമില്ലാത്ത ഈ അടിമത്തത്തിന്റെ ഈ കാണാവേരുകളാണ് ചിത്രം തിരയുന്നത്.

## പുരസ്കാരങ്ങൾ
*നോൺ ഫീച്ചർ വിഭാഗത്തിൽ മികച്ച സാമൂഹിക പ്രതിബദ്ധതയുള്ള ചിത്രത്തിനുള്ള ദേശീയ അവാർഡ് (2012)
## അവലംബം


വർഗ്ഗം:ദേശീയ ചലച്ചിത്രപുരസ്കാരങ്ങൾ
വർഗ്ഗം:മലയാള ഡോക്യുമെന്ററി ചലച്ചിത്രങ്ങൾ
ഉണ്ണി വിജയൻ

2012ലെ മികച്ച ഇംഗ്ലീഷ് ചിത്രത്തിനുള്ള ദേശീയപുരസ്‌കാരം നേടിയ ‘ലെസ്സൻസ് ഇൻ ഫൊർഗെറ്റിങ്’ എന്ന സിനിമയുടെ സംവിധായകനാണ് **ഉണ്ണി വിജയൻ**.
## ജീവിതരേഖ
പാലക്കാട് സ്വദേശിയാണെങ്കിലും വളർന്നതും പഠിച്ചതുമെല്ലാം മുംബൈയിലാണ്. പൂന ഫിലിം ഇൻസ്റ്റിറ്റ്യൂട്ടിൽ നിന്ന് എഡിറ്റിംഗിൽ ബിരുദം നേടി. ആദ്യ ചിത്രമാണ്  ‘ലെസ്സൻസ് ഇൻ ഫൊർഗെറ്റിങ്’.

## സിനിമകൾ
*‘ലെസ്സൻസ് ഇൻ ഫൊർഗെറ്റിങ്’
## പുരസ്കാരങ്ങൾ
*2012ലെ മികച്ച ഇംഗ്ലീഷ് ചിത്രത്തിനുള്ള ദേശീയപുരസ്‌കാരം
## അവലംബം


വർഗ്ഗം:ഇംഗ്ലീഷ് ചലച്ചിത്രസംവിധായകർ
വർഗ്ഗം:ദേശീയ ചലച്ചിത്രപുരസ്കാരങ്ങൾ
ശവം

ജീവനില്ലാത്ത മനുഷ്യശരീരത്തെയാണ് **ശവം** എന്നു സംബോധന ചെയ്യുന്നത്.(ആംഗലേയം - Dead Body). മനുഷ്യൻ പലവിധകാരണങ്ങളാൽ മരണപ്പെടും. അപകടങ്ങളിലൂടെയും അസുഖം മൂലവും പ്രായമായും കൊലപാതകത്തിലൂടെയും ആത്മഹത്യയിലൂടെയും മരണം സംഭവിക്കാം. അസ്വാഭിക മരണം സംഭവിക്കുന്ന അവസരത്തിൽ ശരീരത്തെ പ്രേത വിചാരണ എന്ന പ്രവൃത്തി നടത്തുന്നു. നിയമം ഈ നടപടിക്ക് നിർബന്ധിക്കുന്നതിനാലാണ് പോസ്റ്റ്മോർട്ടം ചെയ്യുന്നത്.

വർഗ്ഗം:മരണം
ലെസ്സൻസ് ഇൻ ഫൊർഗെറ്റിങ്

2012ലെ മികച്ച ഇംഗ്ലീഷ് ചിത്രത്തിനുള്ള ദേശീയപുരസ്‌കാരം നേടിയ ചിത്രമാണ്  **ലെസ്സൻസ് ഇൻ ഫൊർഗെറ്റിങ്**. ഉണ്ണി വിജയനാണ് ഈ ചിത്രത്തിന്റെ സംവിധായകൻ. പ്രശസ്ത എഴുത്തുകാരി അനിത നായരുടെ ഇതേ പേരിലുള്ള നോവലാണ് ചിത്രത്തിന്റെ ഇതിവൃത്തം.

## ഉള്ളടക്കം
സ്ത്രീത്വത്തെ  ഇല്ലാതാക്കാൻ നടക്കുന്ന ആസൂത്രിത നീക്കങ്ങളും അതിനെ അതിജീവിച്ച് ജനിക്കുന്ന പെൺകുട്ടികളിൽ സമൂഹം അടിച്ചേൽപിക്കുന്ന നിയന്ത്രണങ്ങളുമാണ് ഈ ചിത്രത്തിന്റെ കേന്ദ്ര പ്രമേയം.
## പുരസ്കാരങ്ങൾ
*2012ലെ മികച്ച ഇംഗ്ലീഷ് ചിത്രത്തിനുള്ള ദേശീയപുരസ്‌കാരം
## അവലംബം

## പുറം കണ്ണികൾ
*The Malayali connection to the best English film

വർഗ്ഗം:മികച്ച ഇംഗ്ലീഷ് ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
ജോഡി ഫോസ്റ്റർ

**ജോഡി ഫോസ്റ്റർ** (ജനനം **അലീഷ്യ ക്രിസ്റ്റ്യൻ ഫോസ്റ്റർ**; 1962 നവംബർ 19) ഒരു അമേരിക്കൻ നടിയും സംവിധായികയും നിർമ്മാതാവുമാണ്.

1989-ൽ ദി അക്യൂസ്ഡ് എന്ന ചിത്രത്തിലെ അഭിനയത്തിന് മികച്ച നടിക്കുള്ള അക്കാദമി അവാർഡ് ജോഡി ഫോസ്റ്ററിന് ലഭിച്ചു.1991-ൽ നിരൂപകപ്രശംസയേറ്റു വാങ്ങിയ ദ സൈലൻസ് ഓഫ് ദ ലാംബ്സ് എന്ന ചിതത്തിലെ അഭിനയം രണ്ടാം തവണയും ജോഡിയെ  മികച്ച നടിക്കുള്ള അക്കാദമി അവാർഡിനർഹയാക്കി. 

## അവലംബം

## പുറത്തു നിന്നുള്ള കണ്ണികൾ
* 
* 

വർഗ്ഗം:1962-ൽ ജനിച്ചവർ

വർഗ്ഗം:നവംബർ 19-ന് ജനിച്ചവർ

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:ഹോളിവുഡ് ചലച്ചിത്ര നടിമാർ
വർഗ്ഗം:അമേരിക്കൻ നിരീശ്വരവാദികൾ
വർഗ്ഗം:നിരീശ്വരവാദികളായ സ്ത്രീകൾ
സില്ലുർ റഹ്മാൻ

ബംഗ്ലാദേശ് മുൻ പ്രസിഡന്റായിരുന്നു **മുഹമ്മദ് സില്ലുർ റഹ്മാൻ** (; 9 മാർച്ച് 1929 – 20 മാർച്ച്  2013). ബംഗ്ലാദേശ് സ്വാതന്ത്ര്യ നായകൻ മുജിബുർ റഹ്മാന്റെ അടുത്ത അനുയായി ആയിരുന്നു.  മുജിബിന്റെ മകൾ ഷേഖ് ഹസീനയുടെ നേതൃത്വത്തിൽ അവാമി ലീഗ് അധികാരത്തിൽ എത്തിയതിനെ തുടർന്ന് 2009-ലാണ് പ്രസിഡന്റായി അധികാരമേറ്റത്. പ്രസിഡന്റ് പദത്തിലിരിക്കേ 2013-ൽ അന്തരിച്ചു. 
## ജീവിത രേഖ
അഭിഭാഷകനായിരുന്നു. ബംഗ്ലാദേശ് വിമോചന പോരാട്ടത്തിൽ പങ്കെടുത്തിട്ടുണ്ട്. 1970-ൽ പാകിസ്താൻ പാർലമെന്റംഗമായ റഹ്മാൻ രണ്ടു വർഷത്തിനു ശേഷം അവാമി ലീഗ് ജനറൽ സെക്രട്ടറിയായി. മുജീബുർ റഹ്മാൻ 1975 ൽ കൊല്ലപ്പെട്ട ശേഷം അവാമി ലീഗിനെ ഐക്യത്തോടെ മുന്നോട്ടു കൊണ്ടു പോയ നേതാവാണ്. സൈനിക ഭരണകൂടം നാലു വർഷം ജയിലിൽ അടച്ചിരുന്നു.  1996 - 2001 വരെ മന്ത്രിയുടെ ചുമതല വഹിച്ചു. ഭാര്യ ഐവി റഹ്മാൻ 2004-ൽ ഗ്രനേഡ് ആക്രമണത്തിൽ കൊല്ലപ്പെട്ടു.

## മരണം
വൃക്കരോഗത്തിന് ചികിത്സയിലായിരുന്ന സില്ലുർ റഹ്മാനെ ശ്വാസതടസ്സം മൂർച്ഛിച്ചതിനെ തുടർന്ന്  സിംഗപൂരിൽ ചികിത്സയ്ക്ക് കൊണ്ടു പോയിരുന്നു. സിംഗപ്പൂരിലെ മൗണ്ട് എലിസബത്ത് ആശുപത്രിയിൽ വച്ചായിരുന്നു അന്ത്യം. 
## അവലംബം


വർഗ്ഗം:1929-ൽ ജനിച്ചവർ
വർഗ്ഗം: 2013-ൽ മരിച്ചവർ
വർഗ്ഗം:മാർച്ച് 9-ന് ജനിച്ചവർ
വർഗ്ഗം:മാർച്ച്  20-ന് മരിച്ചവർ

വർഗ്ഗം:ബംഗ്ലാദേശ് പ്രസിഡന്റുമാർ
ഗ്രസനി വീക്കം

മനുഷ്യരുടെ തൊണ്ടയെ ബാധിക്കുന്ന ഒരു രോഗം ആണ് **ഗ്രസനി വീക്കം** (pharyngitis).
## അവലംബം


വർഗ്ഗം:രോഗങ്ങൾ
അർച്ചന (ചലച്ചിത്രനടി)

തമിഴ്, തെലുഗു, മലയാളം എന്നീ ഭാഷകളിലെ ചലച്ചിത്രങ്ങളിൽ അഭിനയിക്കുന്ന ഒരു നടിയാണ് **അർച്ചന**. ഇവർക്ക് രണ്ടു തവണ മികച്ച നടിക്കുള്ള ദേശീയപുരസ്കാരം ലഭിച്ചിട്ടുണ്ട്. 1988-ൽ *വീട്* എന്ന തമിഴ് ചിത്രത്തിലെ അഭിനയവും  1989-ൽ *ദാസി* എന്ന തെലുഗു ചിത്രത്തിലെ അഭിനയവുമാണ് അർച്ചനയ്ക്ക്  ദേശീയ ആവാർഡ് നേടിക്കൊടുത്തത്. 1988-ൽ പുറത്തിറങ്ങിയ *[[പിറവി]]*, 1992-ൽ ഇറങ്ങിയ *[[യമനം]]*, 1994-ൽ ഇറങ്ങിയ *[[സമ്മോഹനം]]* തുടങ്ങിയ മലയാളചലച്ചിത്രങ്ങളിലും‍ അർച്ചന മികച്ച അഭിനയം കാഴ്ച വച്ചു.

## അവലംബം

വർഗ്ഗം:മലയാളചലച്ചിത്രനടിമാർ
വർഗ്ഗം:മികച്ച നടിക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:തമിഴ്നാട് സംസ്ഥാന ചലച്ചിത്ര പുരസ്കാരം ലഭിച്ചവർ
രാത്രിമഴ (ചലച്ചിത്രം)

പി. ചന്ദ്രമതിയുടെ **വെബ്‍സൈറ്റ്** എന്ന കഥയെ ആസ്പദമാക്കി ലെനിൻ രാജേന്ദ്രൻ സംവിധാനം ചെയ്ത മലയാളചലച്ചിത്രമാണ് രാത്രിമഴ. 2006 ൽ  സെൻസർ ചെയ്യപ്പെടുകയും ആ വർഷത്തെ മികച്ച സംവിധായകനുള്ള സംസ്ഥാന പുരസ്കാരം ലഭിക്കുകയും ചെയ്തെങ്കിലും 2008 ഒക്ടോബറിൽ മാത്രമാണു ഈ ചിത്രം തിയറ്ററുകളിൽ എത്തിയത്.

## അഭിനേതാക്കൾ
# വിനീത്
# മീര ജാസ്മിൻ
# മനോജ് കെ. ജയൻ
# ചിത്ര അയ്യർ
# സുധീർ കരമന

## അവലംബം

വർഗ്ഗം:ലെനിൻ രാജേന്ദ്രൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:2007-ൽ പുറത്തിറങ്ങിയ മലയാളചലച്ചിത്രങ്ങൾ
ടോൺസിലൈറ്റിസ്

ടോൺസിലുകളുടെ വീക്കം അഥവാ, താലവ (palatine) ടോൺസിൽ, ഗ്രസനി (pharyngeal) ടോൺസിൽ, ജിഹ്വാ (lingual) ടോൺസിൽ എന്നീ മൂന്നു ടോൺസിലുകളും ചേർന്നുള്ള ലസിക കല (waldeyer ring) കളിലുണ്ടാകുന്ന എല്ലാ ബാക്ടീരിയൽ - വൈറൽ ബാധകളെയും **ടോൺസിലൈറ്റിസ്** എന്നു പറയുന്നു. ശ്വാസകോശത്തിന്റെയും അന്നപഥത്തിന്റെയും പ്രവേശന ദ്വാരം വലയം ചെയ്ത് സ്ഥിതി ചെയ്യുന്ന വാൽഡേയർ വലയത്തിന്റെ പ്രധാന ധർമം രോഗപ്രതിരോധമാണ്.

രോഗാണുബാധയെ തുടർന്ന് ടോൺസിലുകൾ ചുവന്നു വീർക്കുന്നു. പഴുപ്പടങ്ങുന്ന വെള്ള കുത്തുകൾ പ്രതലത്തിൽ കാണാനാവും. മോണകളും കഴുത്തിലെ ലസിക സന്ധികളും പഴുക്കാറുണ്ട്. തൊണ്ടവേദന, ആഹാരവും വെള്ളവും ഇറക്കാൻ ബുദ്ധിമുട്ട്, തലവേദന, പനി, മറ്റു ശാരീരികാസ്വാസ്ഥ്യങ്ങൾ, ചെവിവേദന, മലബന്ധം എന്നിവ ഇതിന്റെ ലക്ഷണങ്ങളാണ്. വായ്നാറ്റവും ഉണ്ടാകാറുണ്ട്. ശബ്ദത്തിന് കനം വെയ്ക്കുകയും വായ തുറക്കാൻ തന്നെ പ്രയാസമനുഭവപ്പെടുകയും ചെയ്യും.

ഏത് ടോൺസിലിനാണ് അണുബാധയുണ്ടാകുന്നത് എന്നതിനനുസരിച്ച് രോഗത്തിന്റെ സങ്കീർണാവസ്ഥയും വ്യത്യസ്തമാകുന്നു. താലവ ടോൺസിലുകളെ തീവ്രമായും ആവർത്തിച്ചും രോഗം ബാധിച്ചാൽ ഹൃദയം വാതഗ്രസ്തമാകാനും വൃക്കരോഗങ്ങളുണ്ടാവാനും സാധ്യതയുണ്ട്. മാത്രമല്ല ടോൺസിലിന്റെ വശങ്ങളിൽ പരുക്കളുണ്ടാവാനും (peritonsilar abscess) ഇടയുണ്ട്. ഗ്രസ്നി ടോൺസിലുകളെ രോഗാണു ബാധിച്ചാൽ കർണനാളിയിലും മധ്യ കർണത്തിലും നീർവീക്കം, മൂക്കടപ്പ്, കൂർക്കംവലി എന്നിവ അനുഭവപ്പെടുന്നു. യൂസ്റ്റേഷ്യൻ ട്യൂബിലുണ്ടാവാനിടയുള്ള തടസ്സങ്ങൾ ശ്രവണശക്തിയെ ബാധിക്കും. എല്ലാവിധ ടോൺസിലൈറ്റിസും ആന്റിബയോട്ടിക്കുകൾ നൽകി ഒരു പരിധിവരെ ഭേദമാക്കാം. രോഗം രൂക്ഷമാവുക, പലതവണ ആവർത്തിക്കുക തുടങ്ങിയ സന്ദർഭങ്ങളിൽ ശസ്ത്രക്രിയ ചെയ്ത് ടോൺസിലുകൾ നീക്കം ചെയ്യേത് ആവശ്യമാണ്.

## അവലംബം


വർഗ്ഗം:രോഗങ്ങൾ
രാത്രിമഴ

സുഗതകുമാരിക്ക് 1978-ൽ കേന്ദ്രസാഹിത്യ അക്കാദമി പുരസ്കാരം നേടിക്കൊടുത്ത കാവ്യസമാഹാരമാണ് **രാത്രിമഴ**.  *എങ്കിലും ഇന്നും, രാത്രിമഴ, നീയൊരാൾ മാത്രം, പൂങ്കൈത, തടാകം, കൂനനുറുമ്പ്* എന്നിങ്ങനെ മുപ്പത്തിയെട്ട് കവിതകളാണ് ഈ സമാഹാരത്തിൽ ഉള്ളത്.  
‌
## അവലംബം


വർഗ്ഗം:മലയാളകവിതകൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
ജിയാലിങ്കസോറസ്

സ്റ്റെഗോസോറിഡ് കുടുംബത്തിൽപെട്ട ഒരു ദിനോസർ ആണ് . 1957ൽ ചൈനയിൽ നിന്നും ആണ് ഫോസ്സിൽ കണ്ടു കിട്ടിയിടുള്ളത് . അന്ത്യ ജുറാസ്സിക് കാലത്ത് ജീവിച്ചിരുന്ന ഇവ ഈ വിഭാഗത്തിലെ ഏറ്റവും പുരാതനമായ അംഗങ്ങളിൽ ഒന്നാണ്. ചൈനയിലെ പ്രമുഖ നദി ആയ ജിയാലിങ് നദിയുടെ പേരാണ് ഈ ദിനോസരിന് .

## ശരീര ഘടന
ഈ കുടുംബത്തിലെ ഏറ്റവും ചെറിയ ദിനോസറുകളിൽ ഒന്നാണ് ഇവ ഭാരം വെറും 150 കിലോ മാത്രം ആയിരുന്നു നീളം ആകട്ടെ 13 അടിയും .

## അവലംബം
* Z. Dong, S. Zhou and Y. Zhang (1983) http://www.dinochecker.com/papers/dinosaurs_of_sichuan_Dong_et_al_1983.pdf

വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
വർഗ്ഗം:സ്റ്റെഗോസോറിയ
ദേവോം കേ ദേവ്... മഹാദേവ്

ലൈഫ് ഓക്കേ എന്ന ടെലിവിഷൻ ചാനലിൽ സമ്പ്രേഷണം ചെയ്യപ്പെടുന്ന ഒരു ഹിന്ദി പരമ്പരയാണ് **ദേവോം കേ ദേവ്... മഹാദേവ്**(). ശിവന്റെ കഥയെ ആസ്പദമാക്കിയുള്ള ഒരു പരമ്പരയാണ് ഇത്. 2011 ഡിസംബർ 18നാണ് ഈ പരമ്പരയുടെ ആദ്യ അധ്യായം ലൈഫ് ഓക്കേ ചാനലിലൂടെ സമ്പ്രേഷണം ചെയ്യപ്പെട്ടത്. ദേവോ കേ ദേവ് മഹാദേവ് മലയാളത്തിലേക്ക് മൊഴിമാറ്റം വരുത്തി ഏഷ്യാനെറ്റിൽ** ''കൈലാസനാഥൻ'' ** എന്ന പേരിലും സമ്പ്രേഷണം ചെയ്തുവരുന്നു.

## അഭിനേതാക്കൾ

## അവലംബം

വർഗ്ഗം:ഹിന്ദി ഭാഷയിലുള്ള ടെലിവിഷൻ പരമ്പരകൾ
ആശാദീപം

1953-ൽ പുറത്തിറങ്ങിയ മലയാള ചലച്ചിത്രമാണ് **ആശാദീപം**.  അസ്സോസിയേറ്റഡ് പ്രൊഡ്യൂസേഴ്സ് നിർമിച്ച ആശാദീപത്തിന്റെ സംവിധാനം നിർവഹിച്ചത് ജി.എൻ. റാവു ആണ്.  കഥയും സംഭാഷണവും പൊൻകുന്നം വർക്കി എഴുതിയപ്പോൾ പി. ഭാസ്കരൻ ഗാനങ്ങൾ എഴുതി.  സംഗീതസംവിധാനം വി. ദക്ഷിണാമൂർത്തി നിർവഹിച്ചു.  ആദി എം. ഇറാനി, യു. രാജഗോപാൽ, വെങ്കിട്ടറവു എന്നിവർ ഛായാഗ്രഹണ ചുമതല വഹിച്ചു.  കെ.ആർ. കുമാർ നൃത്തസംവിധാനവും, ഗംഗ രംഗസംവിധാനവും, പീതാംബരം മേക്കപ്പും, ഗണേശൻ വസ്ത്രാലങ്കാരവും നിർവഹിച്ചു.  വാഹിനിസ്റ്റുഡിയോയിൽ നിർമിച്ച ഈ ചിത്രം 1953 സെപ്റ്റംബർ 18-നു റിലീസായി.
## അഭിനേതാക്കൾ
ടി.എൻ. ഗോപിനാഥൻ നായർസത്യൻജമിനി ഗണേശൻപത്മിനിപങ്കജവല്ലിഗിരിജ (പ)ആറന്മുള പൊന്നമ്മബി.എസ്. സരോജ
## പിന്നണിഗായകർ
എ.എം. രാജഘണ്ഠശാലജിക്കിഎം.എൽ. വസന്തകുമാരിനാഗയ്യപി. ലീല
## അവലംബം

## പുറത്തേക്കുള്ള കണ്ണികൾ
*ഇന്റനെറ്റ് മൂവി ഡാറ്റാബേസിൽ നിന്ന്

വർഗ്ഗം:കെ. നാരായണൻ ചിത്രസംയോജനം ചെയ്ത  ചലച്ചിത്രങ്ങൾ
വർഗ്ഗം:1953-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഭാസ്കരൻ- ദക്ഷിണാമൂർത്തി ഗാനങ്ങൾ
വേട്ടുവക്കുറ്റി

ചെറുപ്പത്തിൽ ഒരു കുറ്റിച്ചെടിയുടെയും വള്ളിച്ചെടിയുടെയും സ്വഭാവം കാണിക്കുന്നതും വളർന്ന് ഒരു ചെറു മരമാവാറുള്ളതുമായ ഒരു സസ്യമാണ് **വേട്ടുവക്കുറ്റി**. . ഏഷ്യയിലെല്ലായിടത്തും കാണാറുണ്ട്. മലയോരങ്ങളിൽ അരുവികളുടെ ഇടയിൽ വളരുന്നു. മറ്റു സസ്യങ്ങൾ തളർന്നു നിൽക്കുന്ന കൊടും വെയിലിലും നിറയെ തിളക്കമാർന്ന പച്ച ഇലകളുമായി നിൽക്കുന്ന ഈ ചെടി പുതുതായി ഉണ്ടാക്കുന്ന റബ്ബർ തോട്ടങ്ങളിലും മറ്റും കേരളത്തിൽ കാണാറുണ്ട്. Zographetus ogygia (Purple-spotted Flitter) എന്ന ശലഭത്തിന്റെ ലാർവകളുടെ ഭക്ഷണം ഈ ചെടിയുടെ ഇലയാണ്.

## അവലംബം

## പുറത്തേക്കുള്ള കണ്ണികൾ
* http://www.ars-grin.gov/cgi-bin/npgs/html/taxon.pl?310711

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:കളകൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:കേരളത്തിലെ സസ്യജാലം
കാതറീൻ ഹെപ്ബേൺ

ഒരു അമേരിക്കൻ അഭിനേത്രിയായിരുന്നു **കാതറീൻ ഹൂറ്റൺ ഹെപ്ബേൺ** (മേയ് 12, 1907 – ജൂൺ 29, 2003). 60-വർഷത്തോളം ഹോളിവുഡിൽ നായികാപദവിയിൽ തിളങ്ങിയിരുന്ന കാതറീൻ നാടകങ്ങളിലും ടെലിവിഷനിലും അഭിനയിച്ചിരുന്നു. മികച്ച അഭിനേത്രിക്കുള്ള അക്കാഡമി അവാർഡ് നാല് തവണ നേടിയ ഒരേയൊരു വ്യക്തിയാണ് ഇവർ.

## ആദ്യകാല ജീവിതം

കണക്റ്റിക്കറ്റിലെ ഒരു സമ്പന്ന കുടുംബത്തിൽ ജനിച്ചു. ബ്രിൻ മൗർ കോളേജിൽ പഠിക്കുന്ന കാലം മുതൽ അഭിനയിച്ചു തുടങ്ങിയിരുന്നു. ബ്രോഡ്‌വേ നാടകങ്ങളിലെ നിരൂപകപ്രശംസ നേടിയ അവതരണങ്ങളിലൂടെ  കാതറീൻ ഹോളിവുഡിന്റെ ശ്രദ്ധയാകർഷിച്ചു.

## ഹോളിവുഡിൽ
ഹോളിവുഡിലെ ആദ്യവർഷങ്ങൾ വിജയത്തിന്റേതായിരുന്നു. തന്റെ മൂന്നാമത്തെ ചിത്രമായ *മോർണിംഗ് ഗ്ലോറി*യിലൂടെ(1933) ആദ്യത്തെ അക്കാഡമി അവാർഡ് നേടി. എന്നാൽ പിന്നീട് സാമ്പത്തികമായി പരാജയപ്പെട്ട ചിത്രങ്ങളുടെ ഒരു നിര തന്നെയുണ്ടായി. തിയേറ്റർ ഉടമകളുടെ സംഘടന അവരെ *ബോക്സ് ഓഫീസ് പോയിസൺ* എന്ന പട്ടികയിൽ പെടുത്തി. സ്വയം ആലോചിച്ച് നടപ്പാക്കിയ ശക്തമായ ഒരു തിരിച്ചുവരവായിരുന്നു *ദി ഫിലാഡെൽഫിയ സ്റ്റോറി* എന്ന ചിത്രത്തിലൂടെ അവർ നേടിയത്.1940-ൽ മെട്രോ-ഗോൾഡ്‌വിൻ-മേയറുമായി കരാറിലേർപ്പെട്ടു. 25 വർഷം നീണ്ട പങ്കാളിത്തത്തിൽ ഒൻപത് ചിത്രങ്ങൾ നിർമ്മിക്കപ്പെട്ടു.

അഭിനയജീവിതത്തിന്റെ രണ്ടാം ഘട്ടത്തിൽ തനിക്കു വെല്ലുവിളിയുയർത്തിയ കഥാപാത്രങ്ങളെയായിരുന്നു അവർ സ്വീകരിച്ചിരുന്നത്. *ഗസ് ഹൂ ഈസ് കമിംഗ് ടു ഡിന്നർ*(1967), 'ദി ലയൺ ഇൻ വിന്റർ"(1968), *ഓൺ ഗോൾഡൻ പോണ്ട്*(1981) എന്നീ ചിത്രങ്ങളിലൂടെ മൂന്ന് തവണ കൂടി മികച്ച നടിക്കുള്ള ഓസ്ക്കാർ അവാർഡ് കരസ്ഥമാക്കി. 1970-കളിൽ അവർ ടെലിവിഷൻ രംഗത്ത് ശ്രദ്ധ കേന്ദ്രീകരിച്ചു. 1994-ൽ, തന്റെ 87-ആം വയസ്സിലായിരുന്നു അവസാനമായി അഭിനയിച്ചത്. 

സമൂഹത്തിന്റെ സ്ത്രീസങ്കല്പങ്ങളെ പൊളിച്ചെഴുതുന്ന ഒരു ജീവിതശൈലിയായിരുന്നു കാതറീന്റേത്. ചെറുപ്പത്തിൽ വിവാഹിതയായിരുന്നുവെങ്കിലും സ്വതന്ത്രജീവിതം നയിച്ചു. 

2003 ജൂൺ 29-ന് അന്തരിച്ചു. 2010-ൽ യു.എസ്. പോസ്റ്റൽ സർവീസ് ഇവരുടെ ബഹുമാനാർഥം ഒരു തപാൽസ്റ്റാമ്പ് പുറത്തിറക്കുകയുണ്ടായി.

## അവലംബം

## പുറത്തേക്കുള്ള കണ്ണികൾ

* 
* 
* കാതറീൻ ഹെപ്ബേൺ - റോട്ടൺ ടൊമാറ്റോസ്
സുഹൃത്ത് (ചലച്ചിത്രം)

1952-ൽ പുറത്തിറങ്ങിയ മലയാള ചലച്ചിത്രമാണ് **സുഹൃത്ത്**.  ജോസഫ് പള്ളിപ്പാടിന്റെ സംവിധാനത്തിൽ അദ്ദേഹം തന്നെ നിർമിച്ച ഈ ചിത്രത്തിന്റെ പാട്ടുകൾ എഴിതിയത് പി.ജെ. ആന്റണിയും ആർ.എം. കൊല്ലങ്കോടും ചേർന്നാണ്.  ഇചിത്രത്തിലെ പട്ടുകൾക്ക് ജി. വിശ്വനാഥൻ ഈണം നൽകി.  കേരളത്തിലെ വിതരാണാവകാശം കൊചിൻ പിക്ചേഴ്സിനായിരുന്നു.  16/01/1952 ഈ ചിത്രം വിതരണത്തിനെത്തി.
## അഭിനേതാക്കൾ
എം.എസ്. നമ്പൂതിരിഎം.പി. ശങ്കുഅലക്സ് പാറക്കൽവി. രാമചന്ദ്രൻപി.കെ. ശങ്കർപി.എം. രേവമ്മ
## പിന്നണിഗായകർ
സെബാസ്റ്റ്യൻ ജോസഫ്സേതുരാമൻഎഫ്. ബാവാഎ.തങ്കം
## അവലംബം

വർഗ്ഗം:1952-ൽ പുറത്തിറങ്ങിയ മലയാളചലച്ചിത്രങ്ങൾ
ബാബു കാമ്പ്രത്ത്

പരിസ്ഥിതി പ്രവർത്തകനും ഡോക്യുമെന്ററി സംവിധായകനുമാണ് **ബാബു കാമ്പ്രത്ത്.** ഇദ്ദേഹത്തിന്റെ 'ബിഹൈൻഡ് ദ മിസ്റ്റ്' എന്ന സിനിമയ്ക്ക് 2012 ലെ നോൺ ഫീച്ചർ വിഭാഗത്തിൽ മികച്ച സാമൂഹിക പ്രതിബദ്ധതയുള്ള ചിത്രത്തിനുള്ള  ദേശീയ അവാർഡ്  ലഭിച്ചിരുന്നു. ചിത്രത്തിന്റെ നിർമ്മാണവും സംവിധാനവും ക്യാമറയും ബാബു കാമ്പ്രത്തിന്റേതാണ്.
## ജീവിതരേഖ
കാസർഗോഡ് സ്വദേശിയാണ്. സി.ചാത്തൻ പൊതുവാളിന്റെയും പരേതയായ കാർത്ത്യായനിയമ്മയുടെയും മകനായി ജനിച്ചു.  കാഞ്ഞങ്ങാട് കോളജിലെ പഠന കാലം മുതൽ പരിസ്ഥിതി പ്രവർത്തകനാണ്. ജോൺസി ജേക്കബിന്റെ മുൻകൈയിൽ രൂപംകൊണ്ട'സീക്കു'മായി ബന്ധപ്പെട്ടു പ്രവർത്തിച്ചു. 138 സ്പീഷിസുകളിലെ പൂമ്പാറ്റകളുടെ ചിത്രങ്ങളുൾപ്പെടുത്തി  ഡോ. ജാഫർ പാലോട്ടും വീ സി ബാലകൃഷ്ണനുമൊത്ത് 'കേരളത്തിലെ ചിത്രശലഭങ്ങൾ' എന്ന പുസ്തകം പ്രസിദ്ധീകരിച്ചു.

ഇദ്ദേഹത്തിന്റെ 'കാനം', 'കൈപ്പാട്' എന്നീ ഡോക്യുമെന്ററികൾ ദേശീയ-അന്തർ ദേശീയപുരസ്‌കാരങ്ങൾ നേടിയിട്ടുണ്ട്. 
എൽ.ഐ.സി. നീലേശ്വരം  ഓഫീസിൽ അഡ്മിനിസ്‌ട്രേറ്റീവ് ഓഫീസറാണ്.
## കൃതികൾ
*'കേരളത്തിലെ ചിത്രശലഭങ്ങൾ' 
## ഡോക്യുമെന്ററികൾ
*'കാനം'
*'കൈപ്പാട് (ഹ്രസ്വചലച്ചിത്രം)'
*മദർ ബേർഡ്

## പുരസ്കാരങ്ങൾ
*നോൺ ഫീച്ചർ വിഭാഗത്തിൽ മികച്ച സാമൂഹിക പ്രതിബദ്ധതയുള്ള ചിത്രത്തിനുള്ള  ദേശീയ അവാർഡ്  2012
*രാജ്യാന്തര ഹ്രസ്വചലച്ചിത്രമേളയിൽ ഏറ്റവും മികച്ച ഡോക്യുമെന്ററിക്കുള്ള അവാർഡ്(കേരള ചലച്ചിത്ര അക്കാദമി)
*സംസ്ഥാന ടെലിവിഷൻ അവാർഡ്
* വാതാവരൺ പരിസ്ഥിതി ചലച്ചിത്രോൽസവ പുരസ്കാരം
*മികച്ച പരിസ്ഥിതിചിത്രത്തിനുള്ള വസുധ പുരസ്കാരം (2010ലെ ഗോവ അന്താരാഷ്ട്ര ചലച്ചിത്രോത്സവം)
*പ്രതിരോധ സിനിമയ്ക്കുള്ള ജോൺ ഏബ്രഹാം അവാർഡ്
*സംസ്ഥാന സർക്കാറിന്റെ ടെലിവിഷൻ പുരസ്കാരം 2010
## അവലംബം


വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:കേരളത്തിലെ പരിസ്ഥിതിപ്രവർത്തകർ
വർഗ്ഗം:ദേശീയ ചലച്ചിത്രപുരസ്കാരങ്ങൾ
വർഗ്ഗം:ഇന്ത്യൻ ഡോക്യുമെന്ററി ചലച്ചിത്ര സംവിധായകർ‎
പാരനോയ

മനഃശാസ്ത്രത്തിൽ  പരിസരങ്ങളെയും, മറ്റ് മനുഷ്യരെയും സംശയദൃഷ്ടിയോടെ വീക്ഷിക്കുന്ന വിഭ്രമാത്മകമായ ഒരു മാനസികാവസ്ഥയാണ് **പാരനോയ** അഥവാ സംശയരോഗം എന്ന് പറയുന്നത്.  ഇതിന്റെ അന്തർലീനമായ ഹേതു ഭയം, ആകാംക്ഷ എന്നിവയാണ്. ഭയം, ആകാംക്ഷ എന്നീ വികാരങ്ങൾ മനുഷ്യന് സ്വാഭാവികമാണെങ്കിലും അവ നിയന്ത്രണാതീതമായി രോഗിയുടെ മനസ്സിനെ കീഴടക്കുന്ന അവസ്ഥയിലാണ് പാരനോയ ഒരു മാനസികരോഗമായി വളർന്ന് വരുന്നത്.  പെർസിക്യൂഷൻ കോമ്പ്ലക്സ് ഈ അവസ്ഥയുടെ ഒരു മാനിഫെസ്റ്റേഷനാണ്.  സാധാരണ, രോഗാവസ്ഥയിലോട്ട് പോകുന്ന മനുഷ്യർക്ക് സ്കിസോഫ്രീനിയയുടെ അകമ്പടിയോടുകൂടിയാണ് ഈ അവസ്ഥ ഉണ്ടാവുക. ഈ രോഗം ഉണ്ടാവുന്നവരിൽ അഞ്ച് ശതമാനം പേർ മാത്രമേ ചികിത്സയുടെ ഫലമായി പരിപൂർണമായി രോഗവിമുക്തരാവാറുള്ളു. രോഗം മാറിയവർക്കും ഒരു ട്രോമാറ്റിക് അനുഭവം കാരണം റീലാപ്സ് ഉണ്ടാവാനുള്ള സാധ്യത കൂടുതലാണ്.  

### അവലംബം

വർഗ്ഗം:മാനസികവിഭ്രാന്തികൾ
കാട്ടരത്ത

ഒരു അലങ്കാരസസ്യമായി നട്ടുപിടിപ്പിക്കുന്ന ചെടിയാണ് **കാട്ടരത്ത**. . **കല്യാണസൗഗന്ധികം** എന്നും വിളിക്കാറുണ്ട്. ഇൻഡോനേഷ്യ-മലേഷ്യൻ വംശജനാണ്. നാലു മീറ്ററോളം ഉയരം വയ്ക്കും. ഉണങ്ങിയ കിഴങ്ങിൽ നിന്നും ഒരു എണ്ണ എടുക്കാറുണ്ട്. ഔഷധമായി ഉപയോഗിക്കാറുണ്ട്.

## അവലംബം

## പുറത്തേക്കുള്ള കണ്ണികൾ
* കാണുന്ന ഇടങ്ങൾ 
* രൂപവിവരണം
* http://davesgarden.com/guides/pf/go/180661/

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
കൊഴക്കോട്ടൂർ

കേരളത്തിലെ മലപ്പുറം ജില്ലയിലെ അരീക്കോട് ഗ്രാമപഞ്ചായത്തിലുള്ള ഒരു ഗ്രാ‍മപ്രദേശമാണ് കൊഴക്കോട്ടൂർ. അരീക്കോടു നിന്ന് കൊണ്ടോട്ടിയിലേക്ക് പോകുന്ന വഴിയിൽ ഏകദേശം 2 കിലോമീറ്റർ അകലെയാണ് ഈ ഗ്രാമം. ജി.എൽ.പി.സ്കൂൾ, എ.യു,പി. സ്കൂൾ എന്നിവയാണ് കൊഴക്കോട്ടൂരിലുള്ള പ്രധാന സ്ഥാപനങ്ങൾ. സംസ്ഥാനപാത കൊഴക്കോട്ടൂർ ഗ്രാമത്തിലൂടെ കടന്നുപോകുന്നു.

## അവലംബം


വർഗ്ഗം:മലപ്പുറം ജില്ലയിലെ ഗ്രാമങ്ങൾ
ജനോവ (ചലച്ചിത്രം)

1953-ൽ പുറത്തിറങ്ങിയ മലയാള ചലച്ചിത്രമാണ് **ജനോവ**.  ചന്ദ്രാ പിക്ചേഴ്സിനുവേണ്ടി ഇ.പി. ഈപ്പൻ നിർമിച്ചതാണ് ഈ ചിത്രം.  എഫ്. നാഗൂർ സംവിധാനം ചെയ്ത ജനോവക്ക് സംഭാഷണവും ഗാനങ്ങളും എഴുതിയത് സ്വാമി ബ്രഹ്മവൃതനും പീതാംബരനും കൂടിയാണ്.  ജ്ഞാനമണി, കല്ല്യാണം, എം.എസ്. വിശ്വനാഥൻ എന്നിവർ ചേർന്ന് സംഗീത സംവിധാനം നിർവഹിച്ചു.  ഉമാസിസ്റ്റേഴേസ് നൃത്തസംവിധാനവും ജി. വിട്ടന്റാവു ഛാഗ്രഹണവും നിർവഹിച്ചു.  ഈ ച്ചിത്രം ന്യൂട്ടോൺ സ്റ്റുഡിയോയിലാണ് നിർമിച്ചത്.
## അഭിനേതാക്കൾ
എം.ജി. രാമചന്ദ്രൻആലപ്പി വിൻസെന്റ്കെ.കെ. അരൂർഎം.ജി. ചക്രപാണിഎസ്.പി. പിള്ളബി.എസ്. സരോജ
## പിന്നണിഗായകർ
എ.എം. രാജജമുനാറാണിപി. ലീല
## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവിഡാറ്റാ ബേസിൽ നിന്ന്

വർഗ്ഗം:1953-ൽ പുറത്തിറങ്ങിയ മലയാളചലച്ചിത്രങ്ങൾ
കരിന്താളി

പശ്ചിമഘട്ടതദ്ദേശവാസിയായ ഒരു വൃക്ഷമാണ് **കരിന്താളി**. . മറ്റു കരിമരങ്ങളെപ്പോലെതന്നെ ഇതിന്റെ തടിയും കറുത്തതാണ്. 700 മീറ്ററിനും 1000 മീറ്ററിനും ഇടയിലുള്ള നനവാർന്ന നിത്യഹരിതവനങ്ങളിൽ കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
വർഗ്ഗം:ഡയസ്പൈറോസ്
വർഗ്ഗം:എബണേസീ
ജോഷി മാത്യു

പ്രമുഖ മലയാളചലച്ചിത്രസംവിധായകനാണ് **ജോഷി മാത്യു** . 
## ജീവിതരേഖ
മുൻ എം.പി.  പാലാ കെ.എം.മാത്യുവിന്റെ മകനാണ്. കാമറാമാൻ വേണുവിനെ നായകനാക്കി കോളേജ് പഠനത്തിനിടയ്ക്ക് 1975 ൽ  'ദ യൂത്ത്' എന്ന ഹ്രസ്വചിത്രമെടുത്തു. കേരള സർവകലാശാലാ യൂണിയൻ സെക്രട്ടറിയായിരുന്നു. പത്മരാജന്റെ പെരുവഴിയമ്പലം എന്ന ചലച്ചിത്രത്തിന്റെ സംവിധാന സഹായിയായി ചലച്ചിത്രരംഗത്ത് എത്തി. 'ഇന്നലെ', 'ഞാൻ ഗന്ധർവൻ' എന്നീ ചിത്രങ്ങളിലും പത്മരാജനോടൊപ്പം പ്രവർത്തിച്ചു.

കേരള സംഗീതനാടക അക്കാദമിഅംഗം,കേരള ചലച്ചിത്രവികസന കോർ; അംഗം, ചലച്ചിത്ര അക്കാദമി വൈസ് ചെയർമാൻ.  'നവയുഗ് ചിൽഡ്രൻസ് തിയേറ്റർ ആൻഡ് മൂവി വില്ലേജ്' എന്ന കുട്ടികൾക്കായുള്ള കലാ പരിശീലന കേന്ദ്രം നടത്തുന്നു. 
## സിനിമകൾ
*നക്ഷത്രക്കൂടാരം (1992)
*ഒരു കടങ്കഥ പോലെ (1993)
*രാജധാനി (1994)
*മാൻ ഓഫ്‌ ദി മാച്ച്‌ (1996)
*പത്താംനിലയിലെ തീവണ്ടി
*ഉപദേശിയുടെ മകൻ (2010)
*ബ്ലാക്ക് ഫോറസ്റ്റ് (2012)
## പുരസ്കാരങ്ങൾ
*മികച്ച പരിസ്ഥിതി ചിത്രത്തിനുള്ള ദേശീയപുരസ്‌കാരം 2012
*കേരള ഫിലിം ക്രിട്ടിക്‌സ് അവാർഡ്
*ഫിപ്രസി(fipresci)പുരസ്‌കാരം
## അവലംബം


വർഗ്ഗം:മലയാളചലച്ചിത്രസംവിധായകർ
വർഗ്ഗം:1953-ൽ ജനിച്ചവർ
വർഗ്ഗം:പാലായിൽ നിന്നുള്ള വ്യക്തികൾ
സാവിത്രി ലക്ഷ്മണൻ

കേരളത്തിലെ കോൺഗ്രസ് (ഐ.)യുടെ നേതാവായിരുന്നു **പ്രൊഫസർ സാവിത്രി ലക്ഷ്മണൻ**.

## ജീവിത രേഖ
എൻ. അച്യുതൻ നായർ ഭാനുമതിയമ്മ എന്നിവരുടെ മകളായി 1945 ഒക്ടോബർ 15നു വടക്കേക്കരയിൽ ജനിച്ചു. ഇരിഞ്ഞാലക്കുട സെൻറ്. ജോസഫ് കോളേജിലെ അദ്ധ്യാപികയായിരുന്നു.

## തിരഞ്ഞെടുപ്പുകൾ

## കുടുംബം
തൃശൂർ ഗവൺമെൻറ് എഞ്ചിനീയറിംഗ് കോളേജിലെ സിവിൽ എഞ്ചിനീയറിംഗ് അദ്ധ്യാപകൻ ആയിരുന്ന പ്രൊഫസർ ലക്ഷ്മണൻ നായർ ആണ് ഭർത്താവ്. ഒരു പുത്രനും ഒരു പുത്രിയും.

## അവലംബം

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:ഒൻപതാം ലോക്‌സഭയിലെ അംഗങ്ങൾ
വർഗ്ഗം:തൃശ്ശൂരിൽ നിന്നുമുള്ള രാഷ്ട്രീയപ്രവർത്തകർ
വർഗ്ഗം:1945-ൽ ജനിച്ചവർ
വർഗ്ഗം:കേരള നിയമസഭയിലെ വനിതാ പ്രതിനിധികൾ
ദേശീയപാത 47ബി (ഇന്ത്യ)

ഇന്ത്യയിലെ തമിഴ്നാട് സംസ്ഥാനത്തിലെ ഒരു ദേശീയപാതയാണ് **NH 47B (ദേശീയപാത NH 47B)**. ഇത് കന്യാകുമാരി ജില്ലയിലെ നാഗർകോയിലിനേയും തിരുനൽവേലി ജില്ലയിലെ കാവൽകിനർ എന്ന പ്രദേശത്തേയും തമ്മിൽ ബന്ധിപ്പിക്കുന്നു. ഈ പാതക്ക്  നീളമുണ്ട് .

## അവലംബം

## പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ ദേശീയപാതകൾ
ലോകനീതി

1953-ൽ പുറത്തിറങ്ങിയ മലയാള ചലച്ചിത്രമാണ് **ലോകനീതി**.  കൈലാസ് പിക്ചേഴ്സിനു വേണ്ടി കെ.കെ. നാരായണൻ നിർമിച്ച ചിത്രമാണ് ഇത്.  മുതുകുളം രാഘവൻ പിള്ളയുടെ കഥയ്ക്ക് അദ്ദേഹംതന്നെ സംഭാഷണം എഴുതി.  അഭയദേവ് രചിച്ച ഗാനങ്ങൾക്ക് വി. ദക്ഷിണാമൂർത്തിയാണ് സംഗീതം നൽകിയത്.  രേവതി സ്റ്റുഡിയോയിൽ വച്ച് റ്റി.എൻ. രംഗസ്വാമി ഗാനങ്ങൾ റിക്കോർഡ് ചെയ്തു.  ആർ. വേലപ്പനും എൻ.എസ്. മണിയും കൂടി മെരിലാഡ് സ്റ്റുഡിയോയിൽ വച്ച് ഈ ചിത്രം ക്യാമറയിലാക്കി.  വി.സി. ഐസക് ശബ്ദലേഖനവും, സി.വി. ശങ്കർ വേഷവിധാനവും, കെ.ഡി. ജോർജ് ചിത്രസംയോജനവും, റ്റി.എൻ. എസ്. കുറുപ്പ് വസ്ത്രാലങ്കാരവും, എം.വി. കൊച്ചപ്പു കലാസംവിധാനവും, അമ്പലപ്പിഴ രാവുണ്ണി നൃത്തസംവിധാനവും നിർവഹിച്ചു.  ആർ. വേലപ്പനാണ് ഈ ചിത്രം സംവിധാനം ചെയ്തത്.
## അഭിനേതക്കൾ
സത്യൻകൊട്ടാരക്കര ശ്രീധരൻ നായർഎസ്.പി. പിള്ളകാലായ്ക്കൽ കുമാരൻപങ്കജവല്ലി ബി.എസ്. സരോജമുതുകുളം രാഘവൻ പിള്ളടി.എസ്. മുത്തയ്യനാണുക്കുട്ടൻജഗതി എൻ.കെ. ആചാരികുമാരി തങ്കംആറന്മുള പൊന്നമ്മ തുടങ്ങിയവർ

## പിന്നണിഗായകർ
എ.എം. രാജഘണ്ഠശാലഗോകുലപാലൻകവിയൂർ രേവമ്മപി. ലീല

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡാറ്റാബേസിൽ നിന്ന്

വർഗ്ഗം:1953-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ.ഡി. ജോർജ്ജ് ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:എൻ.എസ് മണി കാമറ ചലിപ്പിച്ച ചിത്രങ്ങാൾ
ടോൺസിൽ

നാസാദ്വാരവും വായയും ഗ്രസനിയിലേക്ക് തുറക്കുന്ന സ്ഥാനത്ത് **ലസികാ കലകൾ** (lymphoid tissue) കൊണ്ടു നിർമിതമായ ഒരവയവമാണ് **കണ്‌ഠപിണ്‌ഡം**. വൃത്താകാര ശ്വേതരക്തകോശങ്ങളും (ലിംഫൊസൈറ്റുകൾ) ജാലികാരൂപത്തിലുള്ള സംയോജക കലയും അടങ്ങിയ ഘടനയാണ് ടോൺസിലിനുള്ളത്. രക്തത്തിലെ ശ്വേതരക്താണുക്കളുടെ പ്രധാന ഉത്പാദക കേന്ദ്രങ്ങളിലൊന്നാണിത്. ഇപ്രകാരം ഉത്പാദിപ്പിക്കപ്പെടുന്ന ശ്വേതരക്തകോശങ്ങൾ ലസികാവ്യൂഹത്തിലൂടെ ദേഹമാസകലം എത്തുകയും വ്യൂഹത്തിൽ ഇടയ്ക്കിടെ കാണപ്പെടുന്ന ലസികാജാലങ്ങളിലൂടെ രക്തക്കുഴലുകളിൽ പ്രവേശിക്കുകയും ചെയ്യുന്നു. ലസികാപ്രവാഹം ഏകദിശീയമാകയാൽ ടോൺസിലിൽ നിർമ്മിക്കപ്പെടുന്ന ശ്വേതരക്തകോശങ്ങൾ സദാ രക്തകാപില്ലറികളിൽ പ്രവേശിച്ചുകൊണ്ടിരിക്കുന്നു.

പ്രധാനമായും മൂന്നുതരം ടോൺസിലുകളുണ്ട് *താലവ (palatine) ടോൺസിൽ*, *ജിഹ്വാ (lingual) ടോൺസിൽ*, *ഗ്രസനി (pharyngeal) ടോൺസിൽ* എന്നിവയാണിവ. ഇവ സ്ഥിതിചെയ്യുന്ന സ്ഥാനമനുസരിച്ചുള്ള പേരുകളാണ് നൽകപ്പെട്ടിരിക്കുന്നത്. 2 × 1 സെ.മീ. വലിപ്പമുള്ള താലവ ടോൺസിൽ നാവിന്റെ പിന്നറ്റത്തു നിലകൊള്ളുന്നു. ഈ ലഘു അവയവ ജോടിയാണ് ടോൺസിൽ എന്ന പേരിൽ സാധാരണയായി അറിയപ്പെടുന്നത്. ആഴത്തിൽ ഇറങ്ങിച്ചെല്ലുന്ന ഇരുപതോളം സുഷിരങ്ങൾ ഉപരിതലത്തിൽത്തന്നെ കാണാം. തന്തുമയമായ ഒരാവരണം കീഴെയുള്ള പേശീവ്യൂഹത്തിൽനിന്നു ടോൺസിലിനെ വേർപെടുത്തുന്നു. ടോൺസിലിന്റെ ഉപരിഭാഗം നേർത്ത ചർമത്താൽ ആവൃതമാണ്. 

ദഹന-ശ്വസന വ്യൂഹങ്ങളുടെ പാതയിൽ സ്ഥിതിചെയ്യുന്നതു കാരണം ടോൺസിലിൽ പലപ്പോഴും ബാഹ്യ വസ്തുക്കൾ അടിഞ്ഞുകൂടാറുണ്ട്. വേർപെടുന്ന ചർമകോശങ്ങൾ, സജീവവും മൃതവുമായ ലിംഫൊസൈറ്റുകൾ, ബാഹ്യകണികകൾ എന്നിവ ഇതിൽപ്പെടുന്നു. ഇതു ബാക്ടീരിയകൾക്കും ഫംഗസുകൾക്കും നല്ലൊരു വളർത്തു മാധ്യമമായിത്തീരുന്നതിനാൽ ടോൺസിൽ രോഗബാധയ്ക്കു പലപ്പോഴും വിധേയമാകുന്നു. 

നാവിന്റെ പിൻഭാഗത്തിന്റെ ഉപരിതലത്തിലാണ് ടോൺസിലിന്റെ സ്ഥാനം. 35 മുതൽ 100 വരെ ടോൺസിൽ ഏകകങ്ങളുടെ (tonsillar units) സമുച്ചയമാണിത്. ഓരോ ടോൺസിൽ ഏകകത്തിനും 2-4 മി.മീ. വ്യാസം വരും. ഓരോ ഏകകത്തിലും ലസികാകോശങ്ങളാൽ ചുറ്റപ്പെട്ട ഓരോ ചെറുദ്വാരവും കാണപ്പെടുന്നു. ദ്വാരങ്ങൾക്കുള്ളിലായുള്ള അറകളിലേക്ക് ഗ്രന്ഥീനാളങ്ങൾ ഉള്ളതിനാൽ ദ്രാവകം നിരന്തരം പുറത്തേക്ക് ഒഴുകുന്നു. തന്നിമിത്തം ഉപദ്രവകാരികളായ വസ്തുക്കൾ കുമിഞ്ഞുകൂടുന്നില്ല; രോഗബാധയും വിരളമായിരിക്കും.

ഗ്രസനിയുടെ നാസഭാഗത്തിന്റെ മേൽഭാഗത്തായാണ് ഗ്രസനീ ടോൺസിലിന്റെ സ്ഥാനം. വീർത്ത അവസ്ഥയിൽ ‘’‘അഡനോയ്ഡ്‘’‘ എന്നും ഇതറിയപ്പെടുന്നു. സ്തരിതമെന്നു തോന്നിക്കുന്ന, സിലിയാമയ സ്തംഭാകാര കോശങ്ങളാൽ ഇത് ആവരണം ചെയ്യപ്പെട്ടിരിക്കുന്നു. ഗ്രസനിയുടെ നാസാഗ്രം, അതിന്റെ പിൻമതിൽ എന്നിവിടങ്ങളിൽനിന്നു മുന്നോട്ടു വളരുന്ന മടക്കുകളാണ് അവയവത്തിന്റെ മുഖ്യഘടകം. ലസികാ ടിഷ്യൂനിർഭരമായ ഈ അവയവവും ബാക്ടീരിയാ-ഫംഗസുകളുടെ ആക്രമണത്തിനു വിധേയമാണ്. രോഗബാധിതമായി വീർക്കുമ്പോൾ നാസപാത അടയുകയും വായിലൂടെ ശ്വസിക്കാൻ രോഗി നിർബന്ധിതമാവുകയും ചെയ്യുന്നു.

## വളർച്ച
താലവ ടോൺസിലിന്റെ വളർച്ച ആരംഭിക്കുന്നത് ഗർഭത്തിന്റെ മൂന്നാം മാസത്തോടെയാണ്. ജിഹ്വാ-ഗ്രസനി ടോൺസിലുകളുടെ വളർച്ച ഗർഭത്തിന്റെ നാലാമത്തേതും അഞ്ചാമത്തേതും മാസങ്ങളിൽ ആരംഭിക്കുന്നു. ശൈശവാവസ്ഥയിലാണ് ടോൺസിൽ കൂടിയ വലിപ്പം പ്രദർശിപ്പിക്കുന്നത്. പിന്നീട് ഇതിന്റെ വലിപ്പം കുറഞ്ഞു കുറഞ്ഞു വരുന്നു.
## പ്രവർത്തനം
ശ്വേതരക്തകോശങ്ങളുടെ മുഖ്യ ഉത്പാദനകേന്ദ്രം എന്നതോടൊപ്പം ആന്റിബോഡികളുടെ പ്രഭവസ്ഥാനം കൂടിയാണിത്. അതിനാൽ ടോൺസിലിന് ആരോഗ്യസംരക്ഷണ ചുമതലയാണുള്ളതെന്നു കരുതപ്പെടുന്നു.

## അവലംബം


വർഗ്ഗം:ലസികാവ്യൂഹം
ജ്യോതി വെങ്കിടാചലം

1977 ഒക്ടോബർ 14  മുതൽ	1982 ഒക്ടോബർ 27 വരെ കേരളത്തിലെ  ഗവർണറായിരുന്നു **ജ്യോതി വെങ്കിടാചലം** (). 1917  ഒക്ടോബർ 27ന്   യംഗോണിൽ  ജനിച്ചു. 1962-ൽ എഗ്‌മോറിൽ നിന്നും 1971-ൽ ശ്രീരംഗത്തുനിന്നും എം. എൽ എ ആയി തിരഞ്ഞെടുക്കപ്പെട്ടു.. 1953 ഒക്ടോബർ 10 മുതൽ  1954  ഏപ്രിൽ 12 വരെ സി. രാജഗോപാലാചാരിയുടെ മന്ത്രിസഭയിൽ വനിതാക്ഷേമ-മദ്യനിരോധനവകുപ്പുകളുടെ മന്ത്രിയായിരുന്നു.1962 -1963 -ൽ കെ.കാമരാജിന്റെ നേതൃത്വത്തിലുള്ള മന്ത്രിസഭയിൽ ആരോഗ്യവകുപ്പു മന്ത്രിയായിരുന്നിട്ടുണ്ട്. .1992 നവംബർ 28 ന് അന്തരിച്ചു.

## അവലംബം


വർഗ്ഗം:1917-ൽ ജനിച്ചവർ

വർഗ്ഗം:ഒക്ടോബർ 27-ന് ജനിച്ചവർ

വർഗ്ഗം:കേരളത്തിന്റെ ഗവർണ്ണർമാർ
വർഗ്ഗം:ഇന്ത്യയിലെ വനിതാ ഗവർണർമാർ
ബാന്ധോൻ

2012 ലെ  മികച്ച ആസാമീസ് ചിത്രത്തിനുള്ള ദേശീയ അവാർഡ് ലഭിച്ച ചിത്രമാണ് **ബാന്ധോൻ.**  ഈ ചിത്രത്തിന്റെ നിർമ്മാണവും സംവിധാനവും  ജാനു ബറുവയുടേതാണ്.ഗോവ അന്താരാഷ്ട്ര ചലച്ചിത്രോത്സവത്തിൽ ഇന്ത്യൻ പനോരമ വിഭാഗത്തിൽ ഉദ്ഘാടന ചിത്രമായിരുന്നു ജാനു ബറുവയുടെ ബാന്ധോൻ. 
## ഉള്ളടക്കം
മുംബൈയിൽ എഞ്ചിനീയറിംഗിന് പഠിക്കുന്ന കൊച്ചു മകൻ പോനയ്ക്ക് വേണ്ടിയാണ് വൃദ്ധരായ ദംദേശ്വറും ഭാര്യയും ജീവിക്കുന്നത്. 26/11 ന്റെ മുംബൈ ഭീകരാക്രമണത്തിനിടെ  പോന കാണാതാകുന്നതോടെ മാറി മറിയുന്ന ഈ വൃദ്ധ ദമ്പതികളുടെ ജീവിതമാണ് ബാന്ധോൻ. ബിഷ്ണു കാർഗോറിയ എന്ന നടനാണ് ഇതിൽ മുഖ്യ കഥാപാത്രത്തെ അവതരിപ്പിച്ചത്. എല്ലാ വിഭാഗം ജനങ്ങൾക്കിടയിലും നിലനിൽക്കുന്ന ഐക്യവും സ്‌നേഹവുമാണ് അസം സ്റ്റേറ്റ് ഫിലിം കോർപ്പറേഷൻ നിർമിച്ച ഈ ചിത്രത്തിലൂടെ പറയാൻ ജാനു ബറുവ ശ്രമിച്ചത്. ബിഷ്ണു കാർഗോറിയ എന്ന നടനാണ് ഇതിൽ മുഖ്യ കഥാപാത്രത്തെ അവതരിപ്പിച്ചിരിക്കുന്നത്.  

## പുരസ്കാരങ്ങൾ
*മികച്ച ആസാമീസ് ചിത്രത്തിനുള്ള ദേശീയ അവാർഡ് (2012)
## അവലംബം


വർഗ്ഗം:മികച്ച ആസാമീസ് ചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
വർഗ്ഗം:ആസ്സാമീസ് ചലച്ചിത്രങ്ങൾ